qundao/data-zh-poetry huggingface dataset:
水调歌头（和吴允成游灵洞韵）
作者：陈亮
朝代：宋
体裁：词

人爱新来景，龙认旧时湫。不论三伏，小住便觉凛生秋。我自醉眠其上，任是水流其下，湍激若为收。世事如斯去，不去为谁留。本无心，随所寓，触虚舟。东山始末，且向灵洞与沈浮。料得神仙窟穴，争似提封万里，大小几琉球。但有君才具，何用问时流。
水调歌头（和赵用锡）
作者：陈亮
朝代：宋

事业随人品，今古几麾旌。向来谋国，万事尽出汝书生。安识鲲鹏变化，九万里风在下，如许上南溟。斥鷃旁边笑，河汉一头倾。叹世间，多少恨，几时平。霸图消歇，大家创见又成惊。邂逅汉家龙种，正尔乌纱白纻，驰鹜觉身轻。樽酒从渠说，双眼为谁明。
水调歌头（癸卿九月十五日寿朱元晦）
作者：陈亮
朝代：宋
体裁：词

人物从来少，篱菊为谁黄。去年今日，倚楼还是听行藏。未觉霜风无赖，好在月华如水，心事楚天长。讲论参洙泗，杯酒到虞唐。人未醉，歌宛转，兴悠扬。太平胸次，笑他磊磈欲成狂。且向武夷深处，坐对云烟开敛，逸思入微茫。我欲为君寿，何许得新腔。
水龙吟
作者：陈亮
朝代：宋

钱王霸图成时，多应是百年遗树。羞将高古，为渠遮映，鱼盐调度。且向空山，趁时多事，四垂盘踞。算兴衰坐阅，权奇磊块，世间□、□斤斧。又见当天明圣，便弹丸、也难分土。一番整顿，旧家草木，新来雨露。铁石心肠，虬龙根干，亭亭天柱。纵茯苓下结，茑罗高际，怎堪攀附。
水龙吟·春恨
作者：陈亮
朝代：宋
体裁：词

闹花深处楼台，画帘半卷东风软。春归翠陌，平莎茸嫩，垂杨金浅。迟日催花，淡云阁雨，轻寒轻暖。恨芳菲世界，游人未赏，都付与莺和燕。
寂寞凭高念远，向南楼、一声归雁。金钗斗草，青丝勒马，风流云散。罗绶分香，翠绡封泪，几多幽怨？正消魂又是，疏烟淡月，子规声断。
水龙吟·钱王霸图成时
作者：陈亮
朝代：宋
体裁：词

钱王霸图成时，多应是百年遗树。羞将高古，为渠遮映，鱼盐调度。且向空山，趁时多事，四垂盘踞。算兴衰坐阅，权奇磊块，世间□，□斤斧。又见当天明圣，便弹丸、也难分土。一番整顿，旧家草木，新来雨露。铁石心肠，叫龙根干，亭亭天柱。纵茯苓下结，茑萝高际，怎堪攀附。
水龙吟·闹花深处层楼
作者：陈亮
朝代：宋
体裁：词

闹花深处层楼，画帘半卷东风软。春归翠陌，平莎茸嫩，垂杨金浅。迟日催花，淡云阁雨，轻寒轻暖。恨芳菲世界，游人未赏，都付与、莺和燕。寂寞凭高念远。向南楼、一声归雁。金钗斗草，青丝勒马，风流云散。罗绶分香，翠绡封泪，几多幽怨。正销魂，又是疏烟淡月，子规声断。
汉宫春·雪月相投
作者：陈亮
朝代：宋
体裁：词

雪月相投。看一枝才爆，惊动香浮。微阳未放线路，说甚来由。先天一着，待辟开、多少旬头。却引取，春工入脚，争教消息停留。官不容针时节，做一般孤瘦，无限清幽。随缘柳绿柳白，费尽雕锼。疏林野水，任横斜、谁与妆修。猛认得，些儿合处，不堪持献君侯。
汉宫春·雪满江头
作者：陈亮
朝代：宋
体裁：词

雪满江头，怪一枝不耐，还漏微阳。诗人越样眼浅，早自成章。群葩如绣，到那时、争爱春长。须知道，未通春信，是谁饱试风霜。堪笑红炉画阁，问从来寒气，损甚容光。枝头有花恁好，映带新妆。寒窗愁绝，嗅清芬、不料饥肠。都缘是，此君小异，费他万种消详。
汉宫春（见早梅呈吕一郎中郑四六监岳）
作者：陈亮
朝代：宋

雪满江头，怪一枝不耐，不漏微阳。诗人越样眼浅，早自成章。群葩如绣，到那时、争爱春长。须知道，未通春信，是谁饱试风霜。堪笑红炉画阁，问从来寒气，损甚容光。枝头有花凭好，映带新妆。寒窗愁绝，嗅清芬、不料饥肠。都缘是，此君小异，费他万种消详。
洞仙歌
作者：陈亮
朝代：宋
体裁：词

秋容一洗，不受凡尘涴。
许大乾坤这回大。
向上头，些子是雕鹗抟空，篱底下，只有黄花几朵。
骑鲸汗慢，那得人同坐。
赤手丹心扑不破。
问唐虞、禹汤文武，多少功名，犹自是、一点浮云铲过。
且烧却、一瓣海南沈，任拈取、千年陆沈奇货。
洞仙歌·丁未寿朱元晦
作者：陈亮
朝代：宋
体裁：词

秋容一洗。不受凡尘涴。许大乾坤这回大。向上头、些子是，雕鹗抟空，篱底下，只有黄花几朵。骑鲸汗漫，那得人同坐，赤手丹心扑不破。问唐虞、禹汤武，多少功名，犹自是、一点浮云铲过。且烧却、一瓣海南沉，任拈取、千年陆沉奇货。
洞仙歌·秋容一洗
作者：陈亮
朝代：宋

秋容一洗，不受凡尘涴。
许大干坤这回大。
向上头，些子是雕鹗抟空，篱底下，只有黄花几朵。
骑鲸汗慢，那得人同坐。
赤手丹心扑不破。
问唐虞、禹汤文武，多少功名，犹自是、一点浮云铲过。
且烧却、一瓣海南沈，任拈取、千年陆沈奇货。
洞仙歌·雨
作者：陈亮
朝代：宋
体裁：词

琐窗秋暮，梦高唐人困。独立西风万千恨。又檐花落处，滴碎空阶，芙蓉院，无限秋容老尽。枯荷催欲折，多少离声，锁断天涯诉幽闷。似蓬山去后，方士来时，挥粉泪、点点梨花香润。断送得，人间夜霖铃，更叶落梧桐，孤灯成晕。
洞仙歌（丁未寿朱元晦）
作者：陈亮
朝代：宋

秋容一洗，不受凡尘涴。许大乾坤这回大。向上头，些子是周鹗搏空，篱底下，只有黄花几朵。骑鲸汗漫，那得人同坐。赤手丹心扑不破。问唐虞、禹汤文武，多少功名，犹自是、一点浮云铲过。且烧却、一瓣海南沈，任拈取、千年陆沈奇货。
洞仙歌（雨）
作者：陈亮
朝代：宋

琐窗秋暮，梦高唐人困，独立西风万千恨。又檐花、落处滴碎空阶，芙蓉院、无限秋容老尽。枯荷摧欲折，多少离声，锁断天涯诉幽闷。似蓬山去后，方士来时，挥粉泪、点点梨花香润。断送得、人间夜霖铃。更叶落梧桐、孤灯成晕。
浣溪沙
作者：陈亮
朝代：宋

小雨翻花落画檐。兰堂香注酒重添。花枝能语出朱帘。缓步金莲移小小，持杯玉笋露纤纤。此时谁不醉厌厌。
浣溪沙
作者：陈亮
朝代：宋

小雨翻花落画檐。兰堂香注酒重添。花枝能语出朱帘。缓步金莲移小小，持杯玉＿露纤纤。此时谁不醉厌厌。
浣溪沙·小雨翻花落画檐
作者：陈亮
朝代：宋
体裁：词

小雨翻花落画檐。
栏堂香注酒重添。
花枝能语出朱帘。
缓步金莲移小小，持杯玉笋露纤纤。
此时谁不醉厌厌。
浣溪沙（南湖望中）
作者：陈亮
朝代：宋
体裁：词

爽气朝来卒未阑。可能着我屋千间。不须拄笏望西山。柳外霎时征马骏，沙头尽日白鸥闲。称心容易足君欢。
浪淘沙
作者：陈亮
朝代：宋

霞尾卷轻绡。柳外风摇。断虹低系碧山腰。古往今来离别地，烟水迢迢。归雁下平桥。目断魂销。夕阳无限江皋。杨柳杏花相对晚，各自无聊。
浪淘沙·院落晓风酸
作者：陈亮
朝代：宋
体裁：词

院落晓风酸。
春如西园。
芳英吹破玉阑干。
墙外红尘飞不到，彻骨清寒。
清浅小堤湾。
瘦竹团栾。
水光疏影有无间。
仿佛浣沙溪上见，波面云鬟。
浪淘沙令·其一
作者：陈亮
朝代：宋
体裁：词

霞尾卷轻绡。柳外风摇。断虹低系碧山腰。古往今来离别地，烟水迢迢。归雁下平桥。目断魂销。夕阳无限满江皋。杨柳杏花相对晚，各自无聊。
浪淘沙（梅）
作者：陈亮
朝代：宋
体裁：词

院落晓风酸。春入西园。芳英吹破玉阑干。墙外红尘飞不到，彻骨清寒。清浅小堤湾。瘦竹团栾。水光疏影有无间。仿佛浣沙溪上见，波面云鬟。
清平乐
作者：陈亮
朝代：宋

恼之银屏绣阁。不道鲛绡薄。嘶骑匆匆尘漠漠。还过夕阳村落。乱山千叠无情。今宵遮断愁人。两处香消梦觉，一般晓月秋声。
清平乐·银屏绣阁
作者：陈亮
朝代：宋
体裁：词

银屏绣阁。不道鲛绡薄。嘶骑匆匆尘漠漠。还过夕阳村落。乱山千叠无情。今宵遮断愁人。两处香消梦觉，一般晓月秋声。
清平乐·银屏绣阁
作者：陈亮
朝代：宋
体裁：词

银屏绣阁。不道鲛绡薄。嘶骑匆匆尘漠漠。远过夕阳村落。乱山千叠无情。今宵遮断愁人。两处香消梦觉，一般晓月秋声。
渔家傲（重阳日作）
作者：陈亮
朝代：宋
体裁：词

漠漠平沙初落雁。黄花浊酒情何限。红日渐低秋渐晚。听客劝。金荷莫诉真珠满。坐上少年差气岸。题诗落帽从来惯。戏马龙山当日燕。真奇观。尊前未觉风流远。
满江红·怀韩子师尚书
作者：陈亮
朝代：宋

曾洗乾坤，问何事、雄图顿屈。试著眼、阶除当下，又添英物。北向争衡幽愤在，南来遗恨狂酋失。算凄凉、部曲几人存，三之一。诸老尽，郎君出。恩未报，家何恤。念横飞直上，有时还戢。笑我只知存饱煖，感君元不论阶级。休更上、百尺旧家楼，尘侵帙。
满江红·曾洗干坤
作者：陈亮
朝代：宋

曾洗干坤，问何事、雄图顿屈。
试着眼、阶除当下，又添英物。
北向争衡幽愤在，南来遗恨狂酋失。
算凄凉部曲几人存，三之一。
诸老尽，郎君出。
恩未报，家何恤。
念横飞直上，有时还戢。
笑我只知存饱暖，感君元不论阶级。
休更上百尺旧家楼，尘侵帙。
满江红（怀韩子师尚书）
作者：陈亮
朝代：宋
体裁：词

曾洗乾坤，问何事、雄图顿屈。试著眼、阶除当下，又添英物。北向争衡幽愤在，南来遗恨狂酋失。算凄凉部曲几人存，三之一。诸老尽，郎君出。恩未报，家何恤。念横飞直上，有时还戢。笑我只知存饱暖，感君元不论阶级。休更上百尺旧家楼，尘侵帙。
滴滴金·断桥雪霁闻啼鸟
作者：陈亮
朝代：宋
体裁：词

断桥雪霁闻啼鸟。对林花、弄晴晓。画角吹香客愁醒，见梢头红小。团酥剪蜡知多少。向风前、压春倒。江嶂人烟画图中，有短篷香绕。
滴滴金·断桥雪霁闻啼鸟
作者：陈亮
朝代：宋

断桥雪霁闻啼鸟。对林花、花晴晓。画角吹香客愁醒，见梢头红小。团酥剪蜡知多少。向风前、压春倒。江嶂人烟画图中，有短篷香绕。
点绛唇 其二 圣节
作者：陈亮
朝代：宋

电绕璇枢，此时昌运生真主。庆联簪组。喜气生绵宇。宴启需云，湛露恩均布。锵韶濩。凤歌鸾舞。玉斝飞香醑。
点绛唇·一夜相思
作者：陈亮
朝代：宋
体裁：词

一夜相思，水边清浅横枝瘦。
小窗如昼。
情共香俱透。
清入梦魂，千里人长久。
君知否。
雨﹀人︽。
格调还依旧。
点绛唇·其三
作者：陈亮
朝代：宋

碧落蟠桃，春风种在琼瑶苑。几回花绽。一子千年见。香染丹霞，摘向流虹旦。深深愿。万年天算。玉颗常来献。烟雨楼台，晓来独上无滋味。落花流水。掩映渔樵市。酒圣诗狂，只遣愁无计。频凝睇。问人天际。曾见归舟未。
点绛唇·咏梅月
作者：陈亮
朝代：宋
体裁：词

一夜相思，水边清浅横枝瘦。小窗如昼。情共香俱透。清入梦魂，千里人长久。君知否。雨僝云僽。格调还依旧。
点绛唇·咏梅月
作者：陈亮
朝代：宋

一夜相思，水边清浅横枝瘦。小窗如昼，情共香俱透。清入梦魂，千里人长久。君知否？雨孱云愁，格调还依旧。
点绛唇·烟雨楼台
作者：陈亮
朝代：宋
体裁：词

烟雨楼台，晓来独上无滋味。落花流水。掩映渔樵市。酒圣诗狂，只遣愁无计。频凝睇。问人天际。曾见归舟未。
点绛唇·电绕璇枢
作者：陈亮
朝代：宋
体裁：词

电绕璇枢，此时昌运生真主。
庆聊簪组。
喜气生绵宇。
宴启需云，湛露恩均布。
锵韶濩。
凤歌鸾舞。
玉斝飞香醑。
点绛唇·碧落蟠桃
作者：陈亮
朝代：宋
体裁：词

碧落蟠桃，春风种在琼瑶苑。几回花绽。一子千年见。香染丹霞，摘向流虹旦。深深愿。万年天算。玉颗常来献。
点绛唇（圣节）
作者：陈亮
朝代：宋

电绕璇枢，此时昌运生真主。庆联簪组。喜气生绵宇。宴启需云，湛露恩均布。锵韶沪。凤歌鸾舞。玉斗飞香醑。
瑞云浓慢
作者：陈亮
朝代：宋
体裁：词

蔗浆酪粉，玉壶冰醑，朝罢更闻宣赐。去天咫尺，下拜再三，幸今有母可遗。年年此日，共道月入怀中最贵。向暑天，正风云会遇，有恁嘉瑞。鹤冲霄，鱼得水。一超便、直入神仙地。植根江表。开拓两河，做得黑头公未。骑鲸赤手，问如何、长鞭尺箠。向来王谢风流，只今管是。
瑞云浓慢·六月十一日寿罗春伯
作者：陈亮
朝代：宋

蔗浆酪粉，玉壶冰醑，朝罢更闻宣赐。去天咫尺，下拜再三，幸今有母可遗。年年此日，共道是、月入怀中最贵。向暑天，正风云会遇，有恁嘉瑞。鹤冲霄，鱼得水。一超便、直入神仙地。植根江表，开拓两河，做得黑头公未。骑鲸赤手，问如何、长鞭尺箠。算向来、数王谢风流，只今管是。
瑞云浓慢·蔗浆酪粉
作者：陈亮
朝代：宋

蔗浆酪粉，玉壶冰醑，朝罢更闻宣赐。
去天咫尺，下拜再三，幸今有母可遗。
年年此日，共道月入怀中最贵。
向暑天，正风云会遇，有恁嘉瑞。
鹤冲霄，鱼得水。
一超便、直入神仙地。
植根江表。
开拓两河，做得黑头公未。
骑鲸赤手，问如何、长鞭尺棰。
向来王谢风流，只今管是。
瑞云浓慢（六月十一日寿罗春伯）
作者：陈亮
朝代：宋

蔗浆酪粉，玉壶冰醑，朝罢更闻宣赐。去天咫尺，下拜再三，幸今有母可遗。年年此日，共道月入怀中最贵。向暑天，正风云会遇，有恁嘉瑞。鹤冲霄，鱼得水。一超便、直入神仙地。植根江表，开拓两河，做得黑头公未。骑鲸赤手，问如何、长鞭尺＿。向来王谢风流，只今管是。
眼儿媚·春愁
作者：陈亮
朝代：宋

试灯天气又春来。难说是情怀。寂寥聊似，扬州何逊，不为江梅。扶头酒醒炉香灺，心绪未全灰。愁人最是，黄昏前后，烟雨楼台。
眼儿媚·试灯天气又春来
作者：陈亮
朝代：宋
体裁：词

试灯天气又春来。
难说是情怀。
寂寥聊似，扬州何逊，不为江梅。
扶头酒醒炉香炧，心绪未全灰。
愁人最是，黄昏前后，烟雨楼台。
眼儿媚（春愁）
作者：陈亮
朝代：宋

试灯天气又春来，难说是情怀。寂寥聊似、扬州何逊，不为江梅。扶头酒醒炉香灺，心绪未全灰。愁人最是，黄昏前后、烟雨楼台。
祝英台近·九月一日寿俞德载
作者：陈亮
朝代：宋
体裁：词

嫩寒天，金气雨，搅断一秋事。仝样霏微，还作小晴意。世间万宝都成，些儿无欠，只待与、黄花为地。好招致。对此郁郁葱葱，新篘未成醉。翻手为云，造物等儿戏。也知富贵来时，一班呈露，便做出、人中祥瑞。
祝英台近·六月十一日送叶正则如江陵
作者：陈亮
朝代：宋

驾扁舟，冲剧暑，千里江上去。夜宿晨兴，一一旧时路。百年忘了旬头，被人钻破，故纸里、是争雄处。怎生诉。欲待细与分疏，其如有凭据。包裹生鱼，活底怎遭遇。相逢樽酒何时，征衫容易，君去也、自家须住。
祝英台近·嫩寒天
作者：陈亮
朝代：宋
体裁：词

嫩寒天，金气雨，揽断一秋事。仝样霏微，远作小晴意。世间万宝都成，些儿无欠，只待与、黄花为地。好招致。对此郁郁葱葱，新篘未成醉。翻手为云，造物等儿戏。也知富贵来时，一班呈露，便做出人中祥瑞。
祝英台近·驾扁舟
作者：陈亮
朝代：宋
体裁：词

驾扁舟，冲剧暑。千里江上去。夜宿晨兴，一一旧时路。百年望了旬头，被人馋破，故纸里、是争雄处。怎生诉。欲待细与分疏，其如有凭据。包裹生鱼，活底怎遭遇。相逢樽酒何时，征衫容易，君去也、自家须住。
祝英台近（九月一日寿俞德载）
作者：陈亮
朝代：宋

嫩寒天，金气雨，揽断一秋事。仝样霏微，还作小晴意。世间万宝都成，些儿无欠，只待与、黄花为地。好招致。对此郁郁葱葱，新＿未成醉。翻手为云，造物等儿戏。也知富贵来时，一班呈露，便做出人中祥瑞。
祝英台近（六月十一日送叶正则如江陵）
作者：陈亮
朝代：宋

驾扁舟，冲剧暑。千里江上去。夜宿晨兴，一一旧时路。百年忘了旬头，被人馋破，故纸里、是争雄处。||1111怎生诉。欲待细与分疏，其如有凭据。包里生鱼，活底怎遭遇。相逢樽酒何时，征衫容易，君去也、自家须住。
秋兰香
作者：陈亮
朝代：宋

未老金茎，些子正气，东篱淡伫齐芳。分头添样白，同局几般黄。向闲处、须一一排行。浅深馓间新妆。那陶令，漉他谁酒，趁醒消详。况是此花开后，便蝶乱无花，管甚蜂忙。你从今、采却蜜成房。秋英诚商量。多少为谁，甜得清凉。待说破，长生真诀，要饱风霜。
秋兰香
作者：陈亮
朝代：宋
体裁：词

未老金茎，些子正气，东篱淡泞齐芳。分头添样白，同局几般黄。向闲处、须一一排行。浅深饶间新妆。那陶令，漉他谁酒，趁醒消详。况是此花开后，便蝶乱无花，管甚蜂忙。你从今、采却蜜成房。秋英试商量。多少为谁，甜得清凉。待说破，长生真诀，要饱风霜。
秋兰香·未老金茎
作者：陈亮
朝代：宋
体裁：词

未老金茎，些子正气，东篱淡伫齐芳。分头添样白，同菊几般黄。向闲处、须一一排行。浅深饶间新妆。那陶令，漉他谁酒，趁醒消详。况是此花开后，便蝶乱无花，管甚蜂忙。你从今、采却蜜成房。秋英诚商量。多少为谁，甜得清凉。待说破，长生真诀，要饱风霜。
虞美人·东风荡飏轻云缕
作者：陈亮
朝代：宋

东风荡飏轻云缕，时送萧萧雨。水边台榭燕新归，一点香泥，湿带落花飞。海棠糁径铺香绣，依旧成春瘦。黄昏庭院柳啼鸦，记得那人，和月折梨花。
虞美人·春愁
作者：陈亮
朝代：宋
体裁：词

东风荡扬轻云缕。时送萧萧雨。水边台榭燕新归。一口香泥湿带、落花飞。海棠糁径铺香绣。依旧成春瘦。黄昏庭院柳啼鸦。记得那人和月、折梨花。
虞美人·春愁
作者：陈亮
朝代：宋
体裁：词

东风荡飏轻云缕。时送萧萧雨。水边台榭燕新归。一口香泥湿带、落花飞。海棠糁径铺香绣。依旧成春瘦。黄昏庭院柳啼鸦。记得那人和月、折梨花。
虞美人·春愁
作者：陈亮
朝代：宋

东风荡飏轻云缕，时送萧萧雨。水边画榭燕新归，一口香泥湿带、落花飞。海棠糁径铺香绣，依旧成春瘦。黄昏庭院柳啼鸦，记得那人和月、折梨花。
虞美人春愁
作者：陈亮
朝代：宋

东风荡飏轻云缕，时送潇潇雨。水边台榭燕新归，一点香泥，湿带落花飞。海棠糁径铺香绣，依旧成春瘦。黄昏庭院柳啼鸦，记得那人，和月折梨花。
蝶恋花·手拈黄花还自笑
作者：陈亮
朝代：宋
体裁：词

手拈黄花还自笑。
笑比渊明，莫也归来早。
随世功名浑草草。
五湖却共繁华老。
冷淡家生冤得道。
旖旎妖娆，春梦如今觉。
管个岁华须到了。
此花之后花应少。
蝶恋花·甲辰寿元晦
作者：陈亮
朝代：宋

手撚黄花还自笑。笑比渊明，莫也归来早。随世功名浑草草。五湖却共繁华老。冷淡家生冤得道。旖旎妖娆，春梦如今觉。管今岁华须到了。此花之后花应少。
蝶恋花（甲辰寿元晦）
作者：陈亮
朝代：宋

手捻黄花还自笑。笑比渊明，莫也归来早。随世功名浑草草。五湖却共繁华老。冷淡家生冤得道。旖旎妖娆，春梦如今觉。管个岁华须到了。此花之后花应少。
诉衷情·独凭江槛思悠悠
作者：陈亮
朝代：宋
体裁：词

独凭江槛思悠悠。斜日堕林邱。鸳鸯属玉飞处，急桨荡轻舟。红蓼岸，白苹洲。夜来秋。数声渔父，一曲水仙，歌断还愁。
诉衷情令
作者：陈亮
朝代：宋

独凭江槛思悠悠。斜日堕林邱。鸳鸯属玉飞处，急桨荡轻舟。红蓼岸，白蘋洲。夜来秋。数声渔父，一曲水仙，歌断还愁。
谒金门·送徐子宜如新安
作者：陈亮
朝代：宋

新雨足。洗尽山城袢溽。见说好峰三十六。峰峰如立玉。四海英游追逐。事业相时伸缩。入境德星须做福。只愁金诏趣。
谒金门（送徐子宜如新安）
作者：陈亮
朝代：宋
体裁：词

新雨足。洗尽山城袢褥。见说好峰三十六。峰峰如立玉。四海英游追逐。事业相时伸缩。入境德星须做福。只愁金诏趣。
谪仙歌
作者：陈亮
朝代：宋

李白字太白，清风肺腑明月魄。扬鞭独步止一人，我诵太白手屡拍。尝闻太白长庚星，夜半星在天上明。仰天高声叫李白，星边不见白应声。又疑白星是酒星，银河酿酒天上倾。奈无两翅飞见白，王母池边任解酲。欲游金陵自采石，玩月乘舟归赤壁。欲上箕山首阳巅，看白餐雪水底眠紫烟。又不知在何处漱瑶泉、酌霞杯。怅望不见骑鹤来，白也如今安在载，我生恨不与同时，死犹喜得见其诗。岂特文章惟足法，凛凛气节安可移。金銮殿上一篇颂，沉香亭里行乐词。此特太白细事耳，他人所知吾亦知。脱靴奴使高力士，辞官妾视杨贵妃。此真太白大节处，他人不知吾亦知。歌其什，鬼神泣，解使青冢枯骨立。呼其名，鬼神惊，惟有群仙侧耳听。我今去取崑山玉，将白仪形好雕琢。四方上下常相随，江东渭北休兴思。会须乞我乾坤造化儿，使我笔下光焰万丈长虹飞。
谪仙歌
作者：陈亮
朝代：宋

李白字太白，清风肺腑明月魄。
扬鞭独步止一人，我诵太白手屡拍。
尝闻太白长庚星，夜半星在天上明。
仰天高声叫李白，星边不见白应声。
又疑白星是酒星，银河酿酒天上倾。
奈无两翅飞见白，王母池边任解酲。
欲游金陵自采石，玩月乘舟归赤壁。
欲上箕山首阳巅，看白餐雪水底眠紫烟。
又不知在何处，漱瑶泉，酌霞杯。
怅望不见骑鹤来，白也如今安在哉。
我生恨不与同时，死犹喜得见其诗。
岂特文章惟足法，凛凛气节安可移。
金銮殿上一篇颂，沉香亭裏行乐词。
此特太白细事耳，他人所知吾亦知。
脱靴奴使高力士，辞官妾视杨贵妃。
此真太白大节处，他人不知吾亦知。
歌其什，鬼神泣，解使青冢枯骨立。
呼其名，鬼神惊，惟有群仙侧耳听。
我今去取昆山玉，将白仪形好雕琢。
四方上下常相随，江东渭北休兴思。
会须乞我干坤造化儿，使我笔下光焰万丈长虹飞。
谪仙歌
作者：陈亮
朝代：宋

李白字太白，清风肺腑明月魄。扬鞭独步止一人，我诵太白手屡拍。尝闻太白长庚星，夜半星在天上明。仰天高声叫李白，星边不见白应声。又疑白星是酒星，银河酿酒天上倾。奈无两翅飞见白，王母池边任解酲。欲游金陵自采石，玩月乘舟归赤壁。欲上箕山首阳巅，看白餐雪水底眠紫烟。又不知在何处，漱瑶泉，酌霞杯。怅望不见骑鹤来，白也如今安在哉。我生恨不与同时，死犹喜得见其诗。岂特文章惟足法，凛凛气节安可移。金銮殿上一篇颂，沉香亭里行乐词。此特太白细事耳，他人所知吾亦知。脱靴奴使高力士，辞官妾视杨贵妃。此真太白大节处，他人不知吾亦知。歌其什，鬼神泣，解使青冢枯骨立。呼其名，鬼神惊，惟有群仙侧耳听。我今去取昆山玉，将白仪形好彫琢。四方上下常相随，江东渭北休兴思。会须乞我乾坤造化儿，使我笔下光焰万丈长虹飞。
贺新郎
作者：陈亮
朝代：宋
体裁：词

修竹更深处。
映帘栊、清阴障日，坐来无暑。
水激泠泠如何许。
跳碎危栏玉树。
都不系、人间朝暮。
东阁少年今老矣，况樽中有酒嫌推去。
犹著我，明流语。
大家绿野陪容与。
算等闲、过了薰风，又还商素。
手弄柔条人健否，尤忆当时雅趣。
恩未报、恐成辜负。
举目江河休感涕，念有君如此何愁虏。
歌未罢，谁来舞。
贺新郎
作者：陈亮
朝代：宋
体裁：词

离乱从头说。
爱吾民，金缯不爱，蔓藤累葛。
壮气尽消人脆好，冠盖阴山观雪。
亏杀我，一星星发。
涕出女吴成倒转，问鲁为齐弱何年月。
丘也幸，由之瑟。
斩新换出旗麾别。
把当时、一椿大义，拆开收合。
据地一呼吾往矣，万里摇肢动骨。
这话霸、又成痴绝。
天地洪炉谁扇韛，算於中、安得长坚铁。
淝水破，关东裂。
贺新郎
作者：陈亮
朝代：宋
体裁：词

镂刻黄金屋。
向炎天、蔷薇水洒，净瓶儿浴。
湿透生绡裙微褪，谁把琉璃藉玉。
更管甚、微凉生熟。
磊浪星儿无著处，唤青奴、记度新翻曲。
娇不尽，ソ州竹。
一泓曲水鳞鳞蹙。
粉生红、香脐皓腕，藕双莲独。
拂掠乌云新妆晚，无奈纤腰似束。
白笃耨、霞觞浮绿。
三岛十州心在否，是天花、只怕凡心触。
才乱坠，便簌簌。
贺新郎 其一 人有见诳以六月六日生者，且言喜唱贺新郎，因用东坡屋字韵追寄
作者：陈亮
朝代：宋

镂刻黄金屋。向炎天、蔷薇水洒，净瓶儿浴。湿透生绡裙微褪，谁把琉璃藉玉。更管甚、微凉生熟。磊浪星儿无著处，唤青奴、记度新翻曲。娇不尽，蕲州竹。一泓曲水鳞鳞蹙。粉生红、香脐皓腕，藕双莲独。拂掠乌云新妆晚，无奈纤腰似束。白笃耨、霞觞浮绿。三岛十州身在否，是天花、只怕凡心触。才乱坠，便簌簌。
贺新郎 其二 又有实告以九月二十七日者，因和叶少蕴缕字韵并寄
作者：陈亮
朝代：宋
体裁：词

昵昵骈头语。笑黄花、重阳去也，不成分数。倾国容华随时换，依旧清歌妙舞。苦未冷、都无星暑。恰好良辰花共酒，斗樽前、见在阳台女。朝共暮，定何许。蓼红徙倚明汀渚。正萧萧、迎风夹岸，淡烟微雨。笃耨龙涎烧未也，好向儿家祝取。是有分、分工须与。以色事人能几好，愿衾稠、无缝休离阻。心一片，丝千缕。
贺新郎·修竹更深处
作者：陈亮
朝代：宋

修竹更深处。
映帘栊、清阴障日，坐来无暑。
水激泠泠如何许。
跳碎危栏玉树。
都不系、人间朝暮。
东阁少年今老矣，况樽中有酒嫌推去。
犹着我，明流语。
大家绿野陪容与。
算等闲、过了熏风，又还商素。
手弄柔条人健否，尤忆当时雅趣。
恩未报、恐成辜负。
举目江河休感涕，念有君如此何愁虏。
歌未罢，谁来舞。
贺新郎·同刘元实唐与正陪叶丞相饮
作者：陈亮
朝代：宋

脩竹更深处。映帘栊、清阴障日，坐来无暑。水激泠泠知何许，跳碎危栏玉树。都不系、人间朝暮。东阁少年今老矣，况樽中、有酒嫌推去。犹著我，名流语。大家绿野陪容与。算等閒、过了薰风，又还商素。手弄柔条人健否，犹忆当时雅趣。恩未报、恐成辜负。举目江河休感涕，念有君、如此何愁虏。歌未罢，谁来舞。
贺新郎·寄辛幼安和见怀韵
作者：陈亮
朝代：宋

老去凭谁说。看几番、神奇臭腐，夏裘冬葛。父老长安今馀几，后死无雠可雪。犹未燥、当时生发。二十五弦多少恨，算世间、那有平分月。胡妇弄，汉宫瑟。树犹如此堪重别。只使君、从来与我，话头多合。行矣置之无足问，谁换妍皮痴骨。但莫使、伯牙弦绝。九转丹砂牢拾取，管精金、只是寻常铁。龙共虎，应声裂。
贺新郎·寄辛幼安和见怀韵
作者：陈亮
朝代：宋
体裁：词

老去凭谁说？看几番，神奇臭腐，夏裘冬葛！父老长安今馀几？后死无仇可雪。犹未燥，当时生发！二十五弦多少恨，算世间，那有平分月！胡妇弄，汉宫瑟。
树犹如此堪重别！只使君，从来与我，话头多合。行矣置之无足问，谁换妍皮痴骨？但莫使伯牙弦绝！九转丹砂牢拾取，管精金，只是寻常铁。龙共虎，应声裂。
贺新郎·怀辛幼安用前韵
作者：陈亮
朝代：宋

话杀浑閒说。不成教、齐民也解，为伊为葛。尊酒相逢成二老，却忆去年风雪。新著了、几茎华发。百世寻人犹接踵，叹只今、两地三人月。写旧恨，向谁瑟。男儿何用伤离别。况古来、几番际会，风从云合。千里情亲长晤对，妙体本心次骨。卧百尺、高楼斗绝。天下适安耕且老，看买犁、卖剑平家铁。壮士泪，肺肝裂。
贺新郎·怀辛幼安用前韵
作者：陈亮
朝代：宋
体裁：词

话杀浑闲说。不成教、齐民也解，为伊为葛。尊酒相逢成二老，却忆去年风雪。新著了、几茎华发。百世寻人犹接踵，叹只今、两地三人月。写旧恨，向谁瑟。
男儿何用伤离别。况古来、几番际会，风从云合。千里情亲长晤对，妙体本心次骨。卧百尺、高楼斗绝。天下适安耕且老，看买犁、卖剑平家铁。壮士泪，肺肝裂。
贺新郎·昵昵骈头语
作者：陈亮
朝代：宋
体裁：词

昵昵骈头语。
笑黄花、重阳去也，不成分数。
倾国容华随时唤，依旧清歌妙舞。
苦未冷、都无星暑。
恰好良辰花共酒，斗尊前、见在阳台女。
朝共暮，定何许。
蓼红徙倚明汀渚。
正萧萧、迎风夹岸，淡烟微雨。
笃耨龙涎烧未也，好向儿家祝取。
是有分、分工须与。
以色事人能几好，愿衾稠、无缝休离阻。
心一片，丝千缕。
贺新郎·离乱从头说
作者：陈亮
朝代：宋

离乱从头说。
爱吾民，金缯不爱，蔓藤累葛。
壮气尽消人脆好，冠盖阴山观雪。
亏杀我，一星星发。
涕出女吴成倒转，问鲁为齐弱何年月。
丘也幸，由之瑟。
斩新换出旗麾别。
把当时、一椿大义，拆开收合。
据地一呼吾往矣，万里摇肢动骨。
这话霸、又成痴绝。
天地洪炉谁扇韛，算于中、安得长坚铁。
淝水破，关东裂。
贺新郎·老去凭谁说
作者：陈亮
朝代：宋
体裁：词

老去凭谁说。
看几番、神奇臭腐，夏裘冬葛。
父老长安今馀几，后死无仇可雪。
犹未燥、当时生发。
二十五弦多少恨，算世间、那有平分月。
胡妇弄，汉宫瑟。
树犹如此堪重别。
只使君、从来与我，话头多合。
行矣置之无足问，谁唤妍皮痴骨。
但莫使、伯牙弦绝。
九转丹砂牢拾取，管精金、只是寻常铁。
龙共虎，应声裂。
贺新郎·话杀浑闲说
作者：陈亮
朝代：宋

话杀浑闲说。
不成教、齐民也解，为伊为葛。
樽酒相逢成二老，却忆去年风雪。
新着了、几茎华发。
百世寻人犹接踵，叹只今两地三人月。
写旧恨，向谁瑟。
男儿何用伤离别。
况古来、几番际会，风从云合。
千里情亲长晤对，妙体本心次骨。
卧百尺、高楼斗绝。
天下适安耕且老，看买犁卖剑平家铁。
壮士泪，肺肝裂。
贺新郎·酬辛幼安再用韵见寄
作者：陈亮
朝代：宋

离乱从头说。爱吾民、金缯不爱，蔓藤累葛。壮气尽消人脆好，冠盖阴山观雪。亏杀我、一星星发。涕出女吴成倒转，问鲁为、齐弱何年月。丘也幸，由之瑟。斩新换出旗麾别。把当时、一桩大义，拆开收合。据地一呼吾往矣，万里摇肢动骨。这话把、只成痴绝。天地洪炉谁扇鞴，算于中、安得长坚铁。淝水破，关东裂。
贺新郎·酬辛幼安再用韵见寄
作者：陈亮
朝代：宋
体裁：词

离乱从头说，爱吾民、金缯不爱，蔓藤累葛。壮气尽消人脆好，冠盖阴山观雪。亏杀我、一星星发！涕出女吴成倒转，问鲁为齐弱何年月？丘也幸，由之瑟。
斩新换出旗麾别，把当时、一桩大义，拆开收合。据地一呼吾往矣，万里摇肢动骨，这话霸、只成痴绝！天地洪炉谁扇鞴？算于中、安得长坚铁！淝水破，关东裂。
贺新郎·镂刻黄金屋
作者：陈亮
朝代：宋

镂刻黄金屋。
向炎天、蔷薇水洒，净瓶儿浴。
湿透生绡裙微褪，谁把琉璃藉玉。
更管甚、微凉生熟。
磊浪星儿无着处，唤青奴、记度新翻曲。
娇不尽，ソ州竹。
一泓曲水鳞鳞蹙。
粉生红、香脐皓腕，藕双莲独。
拂掠乌云新妆晚，无奈纤腰似束。
白笃耨、霞觞浮绿。
三岛十州心在否，是天花、只怕凡心触。
才乱坠，便簌簌。
贺新郎寄辛幼安，和见怀韵
作者：陈亮
朝代：宋

老去凭谁说。看几番、神奇臭腐，夏裘冬葛。父老长安今余几，后死无仇可雪。犹未燥、当时生发。二十五弦多少恨，算世间、那有平分月。胡妇弄，汉宫瑟。树犹如此堪重别。只使君、从来与我，话头多合。行矣置之无足问，谁换妍皮痴骨。但莫使、伯牙弦绝。九转丹砂牢拾取，管精金、只是寻常铁。龙共虎，应声裂。
贺新郎怀辛幼安，用前韵
作者：陈亮
朝代：宋
体裁：词

话杀浑闲说。不成教、齐民也解，为伊为葛。樽酒相逢成二老，却忆去年风雪。新著了、几茎华发。百世寻人犹接踵，叹只今两地三人月。写旧恨，向谁瑟。男儿何用伤离别。况古来、几番际会，风从云合。千里情亲长晤对，妙体本心次骨。卧百尺、高楼斗绝。天下适安耕且老，看买犁卖剑平家铁。壮士泪，肺肝裂。
贺新郎酬辛幼安，再用韵见寄
作者：陈亮
朝代：宋

离乱从头说。爱吾民、金缯不爱，蔓藤累葛。壮气尽消人脆好，冠盖阴山观雪。亏杀我、一星星发。涕出女吴成倒转，问鲁为齐弱何年月。丘也幸，由之瑟。斩新换出旗麾别。把当时、一椿大义，拆开收合。据地一呼吾往矣，万里摇肢动骨。这话霸、又成痴绝。天地洪炉谁扇鞲，算於中、安得长坚铁。淝水破，关东裂。
贺新郎（人有见诳以六月六日生者，且言喜唱贺新郎，因用东坡屋字韵追寄）
作者：陈亮
朝代：宋

镂刻黄金屋。向炎天、蔷薇水洒，净瓶儿浴。湿透生绡裙微褪，谁把琉璃藉玉。更管甚、微凉生熟。磊浪星儿无着处，唤青奴、记度新翻曲。娇不尽，蕲州竹。一泓曲水鳞鳞蹙。粉生红、香脐皓腕，藕双莲独。拂掠乌云新妆晚，无奈纤腰似束。白笃耨、霞觞浮绿。三岛十洲身在否，是天花、只怕凡心触。才乱坠，便簌簌。
贺新郎（又有实告以九月二十七日者，因和叶少蕴缕字韵并寄）
作者：陈亮
朝代：宋

昵昵骈头语。笑黄花、重阳去也，不成分数。倾国容华随时换，依旧清歌妙舞。苦未冷、都无星暑。恰好良辰花共酒，斗尊前、见在阳台女。朝共暮，定何许。蓼红徙倚明汀渚。正萧萧、迎风夹岸，淡烟微雨。笃耨龙涎烧未也，好向儿家祝取。是有分、分工须与。以色事人能几好，愿衾稠、无缝休离阻。心一片，丝千缕。
贺新郎（同刘元实唐兴正陪叶丞相饮）
作者：陈亮
朝代：宋

修竹更深处。映帘栊、清阴障日，坐来无暑。水激泠泠如何许。跳碎危栏玉树。都不系、人间朝暮。东阁少年今老矣，况樽中有酒嫌推去。犹著我，名流语。大家绿野陪容与。算等闲、过了薰风，又还商素。手弄柔条人健否。犹忆当时雅趣。恩未报、恐成辜负。举目江河休感涕，念有君如此何愁虏。歌未罢，谁来舞。
赠刘改之
作者：陈亮
朝代：宋

刘郎饮酒如渴虹，一饮涧壑俱成空。胸中磊磈浇不下，时吐劲气嘘青红。刘郎吟诗如饮酒，淋漓醉墨濡其首。笑鞭列缺起丰隆，变化风雷一挥手。吟诗饮酒总余事，试问刘郎一何有。刘郎才如万乘器，落濩轮囷难自致。强亲举予作书生，却笑书生败人意。合骑快马健如龙，少年追逐曹景宗。弓弦霹雳饿鸮叫，鼻尖出火耳生风。安能规行复矩步，敛袂厌厌作新妇。黄金挥尽气愈张，男儿龙变那可量。会须斫取契丹首，金甲牙旗归故乡。
赠刘改之
作者：陈亮
朝代：宋

刘郎饮酒如渴虹，一饮涧壑俱成空。
胸中磊磈浇不下，时吐劲气嘘青红。
刘郎吟诗如饮酒，淋漓醉墨濡其首。
笑鞭列缺起丰隆，变化风雷一挥手。
吟诗饮酒总余事，试问刘郎一何有。
刘郎才如万乘器，落濩轮囷难自致。
彊亲举予作书生，却笑书生败人意。
合骑快马健如龙，少年追逐曹景宗。
弓弦霹雳饿鸮叫，鼻尖出火耳生风。
安能规行復矩步，敛袂厌厌作新妇。
黄金挥尽气愈张，男儿龙变那可量。
会须斫取契丹首，金甲牙旗归故乡。
赠刘改之
作者：陈亮
朝代：宋

刘郎饮酒如渴虹，一饮涧壑俱成空。胸中磊磈浇不下，时吐劲气嘘青红。刘郎吟诗如饮酒，淋漓醉墨濡其首。笑鞭列缺起丰隆，变化风雷一挥手。吟诗饮酒总馀事，试问刘郎一何有。刘郎才如万乘器，落濩轮囷难自致。彊亲举予作书生，却笑书生败人意。合骑快马健如龙，少年追逐曹景宗。弓弦霹雳饿鸮叫，鼻尖出火耳生风。安能规行复矩步，敛袂厌厌作新妇。黄金挥尽气愈张，男儿龙变那可量。会须斫取契丹首，金甲牙旗归故乡。
踏莎行·怀叶八十推官
作者：陈亮
朝代：宋

书册如仇，旧游浑讳。有怀不断人应异。千山上去梦魂轻，片帆似下蛮溪水。已共杯酒，长坚海誓。见君忽忘花前醉。从来解事苦无多，不知解到毫芒未。
踏莎行（怀叶八十推官）
作者：陈亮
朝代：宋
体裁：词

书册如仇，旧游浑讳。有怀不断人应异。千山上去梦魂轻，片帆似下蛮溪水。已共酒杯，长坚海誓。见君忽忘花前醉。从来解事苦无多，不知解到毫芒未。
转调踏莎行·上巳道中作
作者：陈亮
朝代：宋

洛浦尘生，巫山梦断。旗亭烟草里，春深浅。梨花落尽，酴醾又绽。天气也似，寻常庭院。向晚情怀，十分恼乱。水边佳丽地，近前细看。娉婷笑语，流觞美满。意思不到，夕阳孤馆。
转调踏莎行·踏莎行·洛浦尘生
作者：陈亮
朝代：宋
体裁：词

洛浦尘生，巫山梦断。
旗亭烟草里，春深浅。
梨花落尽，荼䕷又绽。
天气也似，寻常庭院。
向晚情怀，十分恼乱。
水边佳丽地，近前细看。
娉婷笑语，流觞美满。
意思不到，夕阳孤馆。
转调踏莎行（上巳道中作）
作者：陈亮
朝代：宋

洛浦尘生，巫山梦断。旗亭烟草里，春深浅。梨花落尽，酴醿又绽。天气也似，寻常庭院。向晚情怀，十分恼乱。水边佳丽地，近前细看。娉婷笑语，流觞美满。意思不到，夕阳孤馆。
送文子徐妹丈赴随州太学掾用司马文正公送先郎中诗韵为别
作者：陈亮
朝代：宋
体裁：五言律诗

昔仰南洲德，今逢世嗣贤。声名江左重，文教汉东专。君意思空马，吾生肯绝弦。江头无语处，一叶浪花前。
送文子赴阙
作者：陈亮
朝代：宋
体裁：七言律诗

直排阊阖挽天潢，到得云章自帝乡。电抉雷掀惊伟特，韵成钧奏快铿锵。紫泥新拜丝纶宠，前席行依日月光。禁侍燕闲如献纳，愿将民瘼达君王。
送文子转漕江东二首
作者：陈亮
朝代：宋

九重寤寐忆忠诚，故向长沙起贾生。魏阙丝纶新借宠，秦淮草木旧知名。已闻塞下销锋镝，正自胸中有甲兵。万幕从兹无减灶，笑看卧鼓旧边城。诏颁英簜促锋车，暂借长才按转输。昔叹当年无李牧，今知江左有夷吾。休论足食为先策，自是平戎在用儒。来岁春风三月暮，沙堤隐隐接云衢。
送文子转漕江东二首
作者：陈亮
朝代：宋

九重寤寐忆忠诚，故向长沙起贾生。魏阙丝纶新借宠，秦淮草木旧知名。已闻塞下销锋镝，正自胸中有甲兵。万幕从兹无减灶，笑看卧鼓旧边城。诏颁英簜促锋车，暂借长才按转输。昔叹当年无李牧，今知江左有夷吾。休论足食为先策，自是平戎在用儒。来岁春风三月暮，沙堤隠隠接云衢。
送文子转漕江东二首·其一
作者：陈亮
朝代：宋

九重寤寐忆忠诚，故向长沙起贾生。魏阙丝纶新借宠，秦淮草木旧知名。已闻塞下销锋镝，正自胸中有甲兵。万幕从兹无减灶，笑看卧鼓旧边城。
送文子转漕江东二首·其一
作者：陈亮
朝代：宋

九重寤寐忆忠诚，故向长沙起贾生。
魏阙丝纶新借宠，秦淮草木旧知名。
已闻塞下销锋镝，正自胸中有甲兵。
万幕从兹无减竈，笑看卧鼓旧边城。
送文子转漕江东二首·其二
作者：陈亮
朝代：宋

诏颁英簜促锋车，暂借长才按转输。昔叹当年无李牧，今知江左有夷吾。休论足食为先策，自是平戎在用儒。来岁春风三月暮，沙堤隐隐接云衢。
送文子转漕江东二首·其二
作者：陈亮
朝代：宋

诏颁英簜促锋车，暂借长才按转输。
昔嘆当年无李牧，今知江左有夷吾。
休论足食为先策，自是平戎在用儒。
来岁春风三月暮，沙堤隠隠接云衢。
醉花阴
作者：陈亮
朝代：宋

聊以读时耳峻极云端潇洒寺。赋我登高意。好景属清游，玉友黄花，谩续龙山事。秋风满座芝兰媚。杯酒随宜醉。行乐任天真，一笑和同，休问无携妓。
醉花阴·姓名未勒慈恩寺
作者：陈亮
朝代：宋
体裁：词

姓名未勒慈恩寺。谁作山林意。杯酒且同欢，不许时人，轻料吾曹事。可怜风月于人媚。那对花前醉。珍重主人情，闻说当年，宴出红妆妓。
醉花阴·峻极云端潇洒寺
作者：陈亮
朝代：宋
体裁：词

峻极云端潇洒寺。赋我登高意。好景属清游，玉友黄花，谩续龙山事。秋风满座芝兰媚。杯酒随宜醉。行乐任天真，一笑和同，休问无携妓。
醉花阴（再用前韵）
作者：陈亮
朝代：宋
体裁：词

姓名未勒慈恩寺。谁作山林意。杯酒且同欢，不许时人，轻料吾曹事。可怜风月於人媚。那对花前醉。珍重主人情，闻说当年，宴出红妆妓。
采桑子
作者：陈亮
朝代：宋

桃花已作东风笑，小蕊嫣然。春色暄妍。缓步烟霞到洞天。一杯满泻蒲桃绿，且共留连。醉倒花前，也占红香影里眠。
采桑子·桃花已作东风笑
作者：陈亮
朝代：宋
体裁：词

桃花已作东风笑，小蕊嫣然。春色暄妍。缓步烟霞到洞天。一杯满泻蒲桃绿，且共留连。醉倒花前。也占红香影里眠。
阮郎归（重午寿外舅）
作者：陈亮
朝代：宋
体裁：词

波光渺渺浸晴陂。有亭湖岸西。芰荷香拂柳丝垂。升堂献寿卮。红约腕，绿侵衣。愿祝届期颐。花间妙语欲无诗。一年歌一词。
青玉案·武陵溪上桃花路
作者：陈亮
朝代：宋
体裁：词

武陵溪上桃花路。见征骑、匆匆去。嘶入斜阳芳草渡。读书窗下，弹琴石上，留得销魂处。落花冉冉春将暮。空写池塘梦中句。黄犬书来何日许。辋川轻舸，杜陵尊酒，半夜灯前雨。
鹧鸪天·落魄行歌记昔游
作者：陈亮
朝代：宋
体裁：词

落魄行歌记昔游。头颅如许尚何求。心肝吐尽无馀事，口腹安然岂远谋。才怕暑，又伤秋。天涯梦断有书不。大都眼孔新来浅，羡尔微官作计周。
鹧鸪天（怀王道甫）
作者：陈亮
朝代：宋

落魄行歌记昔游。头颅如许尚何求。心肝吐尽无余事，口腹安然岂远谋。才怕暑，又伤秋。天涯梦断有书不。大都眼孔新来浅，羡尔微官作计周。
沁园春
作者：陈人杰
朝代：宋

不恨穷途，所恨吾生，不见古人。似道傍郭泰，品题季伟，舟中谢尚，赏识袁宏。又似元之，与苏和仲，汲引孙丁晁李秦。今安在，但高风凛凛，坟草青青。江东无我无卿。政自要胸中分渭泾。叹今人荣贵，祗修边幅，斯文寂寞，终欠宗盟。面蹉长江，目迷东野，却笑韩公接后生。知音者，恨黄金难铸，清泪如倾。春事方浓，寂寞此君，谁相品题。到僝桃僽李，鸠边雨急，埋薇瘗药，燕外泥肥。鸟影舒炎，黄埃涨暑，又过绿阴青子时。夫然后，向猷家载酒，诩室题诗。风标如此清奇。叹世俗炎凉真可悲。看眼空凡木，云霄直上，心交古干，霜雪相依。弹压溪山，留连风月，红紫纷纷谁似之。人间世，这澹中风味，儿辈争知。诗不穷人，人道得诗，胜如得官。有山川草木，纵横纸上，虫鱼鸟兽，飞动毫端。水到渠成，风来帆速，廿四中书考不难。惟诗也，是乾坤清气，造物须悭。金张许史浑闲。未必有功名久后看。算南朝将相，到今几姓，西湖名胜，只说孤山。象笏堆床，蝉冠满座，无此新诗传世间。杜陵老，向年时也自，井冻衣寒。记上层楼，与岳阳楼，酾酒赋诗。望长山远水，荆州形胜，夕阳枯木，六代兴衰。扶起仲谋，唤回玄德，笑杀景升豚犬儿。归来也，对西湖叹息，是梦耶非。诸君傅粉涂脂。问南北战争都不知。恨孤山霜重，梅凋老叶，平堤雨急，柳泣残丝。玉垒腾烟，珠淮飞浪，万里腥风吹鼓鼙。原夫辈，算事今如此，安用毛锥。我自无忧，何用攒眉，今忧古忧。叹风寒楚蜀，百年受病，江分南北，千载归尤。洛下铜驼，昭陵石马，物不自愁人替愁。兴亡事，向西风把剑，清泪双流。边头。依旧防秋。问诸将君恩酬未酬。怅书生浪说，皇王帝霸，功名已属，韩岳张刘。不许请缨，犹堪草檄，谁肯种瓜归故邱。江中蜃，识平生许事，吐气成楼。禁鼓蓬蓬，忙杀公侯，穴城影中。正花前豪士，宿酲未解，松间逋客，清梦才浓。龙尾危机，犀围长物，何必飞书交子公。人间世，只闲之一字，受用无穷。主人窗户玲珑。悟富贵荣华回首空。向竹梧侧畔，聚先秦录，兰荪里许，吟晚唐风。琴外鸿归，棋边鹭静，天把一丘荣此翁。孙刘辈，枉百年争战，一昧雌雄。
沁园春
作者：陈人杰
朝代：宋

之印可，然后人信以传。昔刘叉未有显称，及以雪车、冰柱二篇为韩文公所赏，一日之名，遂埒张孟。予尝得叉遗集，观其余作，多不称是。而流传至今，未就泯灭者，以韩公所赏题品尔。今才士满世，所负当不止叉如，然而奖借后进，竟未有如韩公者。才难，不其然，有亦未易识。诵山谷之诗，不觉喟然。因作思古人一曲。他时傥遇知己，无妨反骚。
不恨穷途，所恨吾生，不见古人。似道傍郭泰，品题季伟，舟中谢尚，赏识袁宏。又似元之，与苏和仲，汲引孙丁晁李秦。今安在，但高风凛凛，坟草青青。
江东无我无卿。政自要胸中分渭泾。叹今人荣贵，只修边幅，斯文寂寞，终欠宗盟。面蹉长江，目迷东野，却笑韩公接后生。知音者，恨黄金难铸，清泪如倾。
沁园春
作者：陈人杰
朝代：宋

以为叹息。偶因庭竹有感，因作此词
春事方浓，寂寞此君，谁相品题。到僝桃僽李，鸠边雨急，埋薇瘗药，燕外泥肥。鸟影舒炎，黄埃涨暑，又过绿阴青子时。夫然后，向猷家载酒，诩室题诗。
风标如此清奇。叹世俗炎凉真可悲。看眼空凡木，云霄直上，心交古B230，霜雪相依。弹压溪山，留连风月，红紫纷纷谁似之。人间世，这淡中风味，儿辈争知。
沁园春
作者：陈人杰
朝代：宋

何如尔。杜子美平生困踬不偶，而叹老羞卑之言少，爱君忧国之意多，可谓知所愁矣。若于著衣吃饭，一一未能忘情，此为不知命者。故用韵以反骚
我自无忧，何用攒眉，今忧古忧。叹风寒楚蜀，百年受病，江分南北，千载归尤。洛下铜驼，昭陵石马，物不自愁人替愁。兴亡事，向西风把剑，清泪双流。
边头。依旧防秋。问诸将君恩酬未酬。怅书生浪说，皇王帝霸，功名已属，韩岳张刘。不许请缨，犹堪草檄，谁肯种瓜归故邱。江中蜃，识平生许事，吐气成楼。
沁园春
作者：陈人杰
朝代：宋

取唐人“白衣闲亦贵，何必谒天阶”之句。友人池袭父邀予同赋，因作长短句遗之
禁鼓蓬蓬，忙杀公侯，穴城影中。正花前豪士，宿酲未解，松间逋客，清梦才浓。龙尾危机，犀围长物，何必飞书交子公。人间世，只闲之一字，受用无穷。
主人窗户玲珑。悟富贵荣华回首空。向竹梧侧畔，聚先秦录，兰荪里许，吟晚唐风。琴外鸿归，棋边鹭静，天把一丘荣此翁。孙刘辈，枉百年争战，一昧雌雄。
沁园春
作者：陈人杰
朝代：宋

登坛焚篆，忽云开晴，作沁园春歌之
道骨仙风，自天上来，月潭主人。把玉清宝印，按行川岳，神霄铁尺，鞭叱雷霆。雨部收晴，日君腾照，一寸灵章飞杳冥。幡旗外，觉阴风肃肃，奔走神兵。
登坛沥酒刑牲。有法馔如山饱万灵。想乖龙惊起，碧潭无底，妖蟆戮尽，珪月长明。行比旌阳，功高李靖，玉府丹台登姓名。平生志，合为霖为雨，大慰苍生。
沁园春
作者：陈人杰
朝代：宋

石城之胜，班班在目，而平淮如席，亦横陈樽俎间。既而北历淮山，自齐安溯江泛湖，薄游巴陵，又得登岳阳楼，以尽荆州之伟观，孙刘虎视遗迹依然，山川草木，差强人意。洎回京师，日诣丰乐楼以观西湖。因诵友人“东南妩媚，雌了男儿”之句，叹息者久之。酒酣，大书东壁，以写胸中之勃郁。时嘉熙庚子秋季下浣也记上层楼，与岳阳楼，酾酒赋诗。望长山远水，荆州形胜，夕阳枯木，六代兴衰。扶起仲谋，唤回玄德，笑杀景升豚犬儿。归来也，对西湖叹息，是梦耶非。诸君傅粉涂脂。问南北战争都不知。恨孤山霜重，梅凋老叶，平堤雨急，柳泣残丝。玉垒腾烟，珠淮飞浪，万里腥风吹鼓鼙。原夫辈，算事今如此，安用毛锥。
沁园春
作者：陈人杰
朝代：宋
体裁：词

谁使神州，百年陆沉，青毡未还。
怅晨星残月，北州豪杰，西风斜日，东帝江山。
刘表坐谈，深源轻进，机会失之弹指间。
伤心事，是年年冰合，在在风寒。
说和说战都难。
算未必江沱堪宴安。
叹封侯心在，鱣鲸失水，平戎策就，虎豹当关。
渠自无谋，事犹可做，更剔残灯抽剑看。
麒麟阁，岂中兴人物，不画儒冠。
沁园春 其一 吴兴怀古
作者：陈人杰
朝代：宋
体裁：词

落日都门，买得扁舟，乘兴而东。正苕川半夜，月寒似水，蘋洲一路，秋老多风。携妓溪山，寻春岁月，往事黄粱昨梦中。高楼上，问何人怀古，湖海元龙。诸君解后相逢。更休问奚奴金错空。向琐窗看镜，鬓无霜白，玉舠挥酒，脸有潮红。莼美鲈肥，橙香蟹壮，风味不如归兴浓。明朝去，有西门一水，直与天通。
沁园春 其二 天问
作者：陈人杰
朝代：宋

我梦登天，尽把不平，问之化工。似桂花开日，秋高露冷，梅花开日，岁老霜浓。如此清标，依然香性，长在凄凉索寞中。何为者，祗纷纷桃李，占断春风。一时列鼎分封。岂猿臂将军无寸功。想世间成败，不关工拙，男儿济否，只系遭逢。天曰果然，事皆偶尔，凿井得铜奴得翁。君归去，但力行好事，休问穷通。
沁园春 其五 问杜鹃
作者：陈人杰
朝代：宋

为问杜鹃，抵死催归，汝胡不归？似辽东白鹤，尚寻华表；海中玄鸟，犹记乌衣。吴蜀非遥，羽毛自好，合趁东风飞向西。何为者，却身羁荒树，血洒芳枝？兴亡常事休悲，算人世荣华都几时？看锦江好在，卧龙已矣；玉山无恙，跃马何之？不解自宽，徒然相劝，我辈行藏君岂知？闽山路，待封侯事了，归去非迟。
沁园春 其十一 同前韵再会君鼎饮，因以为别
作者：陈人杰
朝代：宋
体裁：词

此去长安，说似交游，我来自东。向蒹葭极浦，吟篷泊雨，梧桐孤店，醉帻攲风。青市生涯，白洲活计，都在水乡鱼稻中。邮亭上，俯清流长啸，惊起虬龙。霅山面面迎逢。便回首旧游云水空。有连天秋草，寒烟借碧，满城霜叶，落照争红。六代蜂窠，七贤蝶梦，勾引客愁如酒浓。人间世，只醉乡堪向，休问穷通。
沁园春 其十九 辛丑岁自寿
作者：陈人杰
朝代：宋

五彩云中，群玉峰头，是吾故乡。为瑶池侍宴，偶违酒令，玉皇降敕，谪作诗狂。桧柏风姿，山林气象，未到中年先老苍。西湖路，尽留连光景，傲睨冰霜。东窗。剪烛焚香。剩满引梅花进寿觞。梦群仙相庆，烹炮麟凤，十洲同往，骖翳鸾凰。约向人间，尽偿吟债，依旧乘风来帝旁。如今未，且百年管领，橘绿橙黄。
沁园春 其十五 送陈起莘归长乐
作者：陈人杰
朝代：宋
体裁：词

过了梅花，纵有春风，不如早还。正燕泥日暖，草绵别路，莺朝烟淡，柳拂征鞍。黎岭天高，建溪雷吼，归好不知行路难。龟山下，渐杨梅初熟，卢橘犹酸。名场老我间关。分岁晚诛茅湖上山。叹龙舒君去，尚留破砚，鱼轩人老，长把连环。镜影霜侵，衣痕尘暗，赢得狂名传世间。君归日，见家林旧竹，为报平安。
沁园春 其十四 赠陈用明
作者：陈人杰
朝代：宋
体裁：词

把酒西湖，花月三年，不见家山。想荆州座上，消磨岁月，唐风集里，收卷波澜。鹤邑朝帆，鲈乡夕棹，来往菰蒲何处间。应思我，似骑驴杜甫，长在长安。相逢依旧开颜。听玉屑霏霏当暑寒。笑髯生如许，尚誇年少，心忙未了，浪说身闲。尘梦无凭，菟裘堪老，付子声名吾欲还。斜阳外，把平生心事，同倚阑干。
沁园春 其四 守岁
作者：陈人杰
朝代：宋
体裁：词

太岁茫茫，犹有归时，我胡不归。为桂枝关约，十年阙下，梅花梦想，半夜天涯。婪尾三杯，胶牙一标，节物依然心事非。长安市，只喧喧箫鼓，催老男儿。篝灯自理征衣。正历乱愁肠千万丝。想椒盘寂寞，空传旧颂，桃符冷落，谁撰新诗。世事乾忙，人生寡遂，何限春风抛路歧。身安处，且开眉一笑，何以家为。
沁园春 淳祐壬寅黄钟之月，连日风雨。陈月潭以上浣三日举神霄 将吏之祀，登坛焚篆，忽云开晴，作沁园春歌之
作者：陈人杰
朝代：宋
体裁：词

道骨仙风，自天上来，月潭主人。把玉清宝印，按行川岳，神霄铁尺，鞭叱雷霆。雨部收晴，日君腾照，一寸灵章飞杳冥。幡旗外，觉阴风肃肃，奔走神兵。登坛沥酒刑牲。有法馔如山饱万灵。想乖龙惊起，碧潭无底，妖蟆戮尽，圭月长明。行比旌阳，功高李靖，玉府丹台登姓名。平生志，合为霖为雨，大慰苍生。
沁园春·丁酉岁感事
作者：陈人杰
朝代：宋

谁使神州，百年陆沉，青毡未还？怅晨星残月，北州豪杰；西风斜日，东帝江山。刘表坐谈，深源轻进，机会失之弹指间？伤心事，是年年冰合，在在风寒。
说和说战都难，算未必江沱堪宴安。叹封侯心在，鳣鲸失水；平戎策就，虎豹当关。渠自无谋，事犹可做，更剔残灯抽剑看。麒麟阁，岂中兴人物，不画儒冠。
沁园春·万法皆空
作者：陈人杰
朝代：宋
体裁：词

万法皆空，空即是空，佛安在哉。有云名妙净，可遮热恼，海名圆觉，堪洗尘埃。翠竹真如，黄花般若，心上种来心上开。教参熟，是菩提无树，明镜非台。偷闲来此徘徊。把人世黄粱都唤回。算五陵豪客，百年荣贵，何如衲子，一钵生涯。俯仰溪山，婆娑松桧，两腋清风茶一杯。拿舟去，更扫尘东壁，聊记曾来。
沁园春·不恨穷途
作者：陈人杰
朝代：宋
体裁：词

不恨穷途，所恨吾生，不见古人。
似道傍郭泰，品题季伟，舟中谢尚，赏认袁宏。
又似元之，与苏和仲，汲引孙子晁李秦。
今安在，但高风凛凛，坟草青青。
江东无我无卿。
政自要胸中分渭泾。
叹今人荣贵，祗修边幅，斯文寂寞，终欠宗盟。
面蹉长江，目迷东野，却笑韩公接后生。
知音者，恨黄金难铸，清泪如倾。
沁园春·不恨穷途
作者：陈人杰
朝代：宋

不恨穷途，所恨吾生，不见古人。似道傍郭泰，品题季伟，舟中谢尚，赏认袁宏。又似元之，与苏和仲，汲引孙子晁李秦。今安在，但高风凛凛，坟草青青。江东无我无卿。政自要胸中分渭泾。叹今人荣贵，祗修边幅，斯文寂寞，终欠宗盟。面蹉长江，目迷东野，却笑韩公接後生。知音者，恨黄金难铸，清泪如倾。
沁园春·世路如秋
作者：陈人杰
朝代：宋
体裁：词

世路如秋，万里萧条，君何所之。想鲈乡烟水，尚堪垂钓，虎丘泉石，尽可题诗。橙弄霜黄，芦飘雪白，何处西风无酒旗。经行地，有会心之事，好吐胸奇。一邱封了要离。问世上男儿今有谁。但一尊相属，居然感慨，扁舟独往，可是嵚崎。齐邸歌鱼，扬州跨鹤，风味浅深君自知。匆匆去，算梅边春动，又是归期。
沁园春·云锦亭西
作者：陈人杰
朝代：宋
体裁：词

云锦亭西，记与诗人，拍浮酒船。
看洛川妃子，锦衾照水，汉皋游女，玉佩摇烟。
秋老芳心，波空艳质，惟见寒霜凋碧圆。
争知道，有西湖五月，长在尊前。
素纨红障相鲜。
更澹静一枝真叶仙。
向风轩摇动，但无香耳，蓼丛掩映，自是天然。
猊背生烟，蜡心吐月，赢得吴娃歌采莲。
陈公子，似日休锺爱，兴满吟边。
沁园春·其一
作者：陈人杰
朝代：宋

不恨穷途，所恨吾生，不见古人。似道傍郭泰，品题季伟，舟中谢尚，赏识袁宏。又似元之，与苏和仲，汲引孙丁晁李秦。今安在，但高风凛凛，坟草青青。江东无我无卿。政自要胸中分渭泾。叹今人荣贵，祗修边幅，斯文寂寞，终欠宗盟。面蹉长江，目迷东野，却笑韩公接后生。知音者，恨黄金难铸，清泪如倾。
沁园春·其七
作者：陈人杰
朝代：宋
体裁：词

诗不穷人，人道得诗，胜如得官。有山川草木，纵横纸上，虫鱼鸟兽，飞动毫端。水到渠成，风来帆速，廿四中书考不难。惟诗也，是乾坤清气，造物须悭。金张许史浑闲。未必有功名久后看。算南朝将相，到今几姓，西湖名胜，只说孤山。象笏堆床，蝉冠满座，无此新诗传世间。杜陵老，向年时也自，井冻衣寒。
沁园春·其八
作者：陈人杰
朝代：宋
体裁：词

记上层楼，与岳阳楼，酾酒赋诗。望长山远水，荆州形胜，夕阳枯木，六代兴衰。扶起仲谋，唤回玄德，笑杀景升豚犬儿。归来也，对西湖叹息，是梦耶非。诸君傅粉涂脂。问南北战争都不知。恨孤山霜重，梅凋老叶，平堤雨急，柳泣残丝。玉垒腾烟，珠淮飞浪，万里腥风吹鼓鼙。原夫辈，算事今如此，安用毛锥。
沁园春·南北战争
作者：陈人杰
朝代：宋
体裁：词

南北战争，惟有西湖，长如太平。看高楼倚郭，云边矗栋，小亭连苑，波上飞甍。太守风流，游人欢畅，气象迩来都斩新。秋千外，剩钗骈玉燕，酒列金鲸。人生。乐事良辰。况莺燕声中长是晴。正风嘶宝马，软红不动，烟分彩鹢，澄碧无声。倚柳分题，藉花传令，满眼繁华无限情。谁知道，有种梅处士，贫里看春。
沁园春·塞外江山
作者：陈人杰
朝代：宋

塞外江山，如此萧条，可堪别离。
纵虹桥烟浪，要君怀古，凤城风雨，奈我相思。
玉茧挥诗，金鲸泻酒，件件清狂分付谁。
长安市，有几多心事，岁老相期。
春风渐到梅枝。
算我辈荣枯应似之。
莫提携剑铗，悲歌一曲，摩挲髀肉，清泪双垂。
话到辛酸，居然慷慨，跃马岁年心自知。
君行矣，有广平东阁，堪着男儿。
沁园春·如此男儿
作者：陈人杰
朝代：宋
体裁：词

如此男儿，可是疏狂，才大兴浓。看曹瞒事业，雀台夜月，建封气概，燕子春风。叱咤生雷，肝肠似石，才到尊前都不同。人间世，只婵娟一剑，磨尽英雄。半生书剑无功。漫赢得闲情如二公。向紫云歌畔，玉舠最满，红桃笑里，金错长空。驼陌三年，牛腰几束，半在兰香巾笥中。君知否，是扬州景物，消得司封。
沁园春·尽典春衣
作者：陈人杰
朝代：宋

尽典春衣，换酒津亭，送君此行。
叹清朝有道，何曾逐客，有司议法，忍及书生。
归去来兮，噫其甚矣，见说江涛也不平。
君之友，岂都无义士，剖胆相明。
挑诗行李如冰。
正趁得越山桃李春。
把从前豪举，着些老气，不应造物，到底无情。
雁荡烟霞，凤城风雨，两地相思魂梦清。
重来否，算海波未窄，犹可骑鲸。
沁园春·我梦登天
作者：陈人杰
朝代：宋
体裁：词

我梦登天，尽把不平，问之化工。似桂花开日，秋高露冷，梅花开日，岁老霜浓。如此清标，依然香性，长在凄凉索寞中。何为者，祗纷纷桃李，占断春风。一时列鼎分封。岂猿臂将军无寸功。想世间成败，不关工拙，男儿济否，只声遭逢。天曰果然，事皆偶尔，凿井得铜奴得翁。君归去，但力行好事，休问穷通。
沁园春·我自无忧
作者：陈人杰
朝代：宋
体裁：词

我自无忧，何用攒眉，今忧古忧。叹风寒楚蜀，百年受病，江分南北，千载归尤。洛下铜驼，昭陵石马，物不自愁人替愁。兴亡事，向西风把剑，清泪双流。边头。依旧防秋。问诸将君恩酬未酬。怅书生浪说，皇王帝霸，功名已属，韩岳张刘。不许请缨，犹堪草檄，谁肯种瓜归故邱。江中蜃，识平生许事，吐气成楼。
沁园春·把酒西湖
作者：陈人杰
朝代：宋
体裁：词

把酒西湖，花月三年，不见家山。想荆州座上，消磨岁月，唐风集里，收卷波澜。鹤邑朝帆，鲈乡夕棹，来往菰蒲何处间。应思我，似骑驴杜甫，长在长安。相逢依旧开颜。听玉屑霏霏当暑寒。笑髯生如许，尚夸年少，心忙未了，浪说身闲。尘梦无凭，菟裘堪老，付子声名吾欲还。斜阳外，把平生心事，同倚阑干。
沁园春·日薄风狞
作者：陈人杰
朝代：宋
体裁：词

日薄风狞，万里空江，隐隐有声。旋千旗万棹，一时东指，青山断处，白浪成层。渐近渐高，可惊可喜，欻作雪峰楼外横。教人讶，是鲸掀鳌抃，蛟斗龙争。属镂忠恨腾腾。要句践城台都荡平。奈岸身不动，潮头自落，又如飞剑，斫倒鼍城。若到夜深，更和月看，组练分明十万兵。尤奇特，有稼轩一曲，真野狐精。
沁园春·易得仲宣
作者：陈人杰
朝代：宋

易得仲宣，难得世间，有刘景升。叹男儿未到，鸣珂谒帝，此身那免，弹铗依人。橘自盈洲，莸难共器，一榻相看如越秦。元龙者，独门前有客，胸次无尘。君今重莅诗盟。载弄玉飞琼车後行。过鸱夷西子，曾游处所，水云应喜，重见娉婷。张禹堂深，马融帐暖，吟罢不妨丝竹声。松江上，约扁舟棹雪，同看梅春。
沁园春·春事方浓
作者：陈人杰
朝代：宋
体裁：词

春事方浓，寂寞此君，谁相品题。到僝桃僽李，鸠边雨急，埋薇瘗药，燕外泥肥。鸟影舒炎，黄埃涨暑，又过绿阴青子时。夫然后，向猷家载酒，诩室题诗。风标如此清奇。叹世俗炎凉真可悲。看眼空凡木，云霄直上，心交古干，霜雪相依。弹压溪山，留连风月，红紫纷纷谁似之。人间世，这澹中风味，儿辈争知。
沁园春·春事方浓
作者：陈人杰
朝代：宋

春事方浓，寂寞此君，谁相品题。到僝桃僽李，鸠边雨急，埋薇瘗药，燕外泥肥。鸟影舒炎，黄埃涨暑，又过绿阴青子时。夫然後，向猷家载酒，诩室题诗。风标如此清奇。叹世俗炎凉真可悲。看眼空凡木，云霄直上，心交古干，霜雪相依。弹压溪山，留连风月，红紫纷纷谁似之。人间世，这澹中风味，儿辈争知。
沁园春·未省吾生
作者：陈人杰
朝代：宋
体裁：词

未省吾生，石室云林，金门玉堂。但吕公来说，风神清怪，甘公来说，寿禄高强。果若人言，自应年少，曳紫鸣珂游帝乡。何为者，更风尘牢落，歧路回皇。替人缝嫁衣裳。奈未遇良媒空自伤。岂平生犹欠，阴功活蚁，从前未卜，吉地眠羊。岁晏何如，时来便做，但恐鬓毛容易霜。今休问，且揆予初度，满引金觞。
沁园春·禁鼓蓬蓬
作者：陈人杰
朝代：宋
体裁：词

禁鼓蓬蓬，忙杀公侯，穴城影中。正花前豪士，宿酲未解，松间逋客，清梦才浓。龙尾危机，犀围长物，何必飞书交子公。人间世，只闲之一字，受用无穷。主人窗户玲珑。悟富贵荣华回首空。向竹梧侧畔，聚先秦录，兰荪里许，吟晚唐风。琴外鸿归，棋边鹭静，天把一丘荣此翁。孙刘辈，枉百年争战，一昧雌雄。
沁园春·草满姑苏
作者：陈人杰
朝代：宋
体裁：词

草满姑苏，问讯夫差，今安在哉。望虎丘苍莽，愁随月上，蠡湖浩渺，兴逐潮来。自古男儿，可人心事，惆怅要离招不回。离之后，似舞阳几个，成甚人才。西风斜照徘徊。比旧日江南尤可哀。叹茫茫马腹，黄尘如许，纷纷牛背，青眼难开。应物香销，乐天句杳，无限风情成死灰。都休问，向客边解后，祗好拈杯。
沁园春·记上层楼
作者：陈人杰
朝代：宋

予弱冠之年，随牒江东漕闱，尝与友人暇日命酒层楼。不惟钟阜、石城之胜，班班在目，而平淮如席，亦横陈樽俎间。既而北历淮山，自齐安溯江泛湖，薄游巴陵，又得登岳阳楼，以尽荆州之伟观。孙刘虎视遗迹依然，山川草木，差强人意。洎回京师，日诣丰乐楼以观西湖。因诵友人“东南妩媚，雌了男儿”之句，叹息者久之。酒酣，大书东壁，以写胸中之勃郁。时嘉熙庚子秋季下浣也。
记上层楼，与岳阳楼，酾酒赋诗。望长山远水，荆州形胜，夕阳枯木，六代兴衰。扶起仲谋，唤回玄德，笑杀景升豚犬儿。归来也，对西湖叹息，是梦耶非？
诸君傅粉涂脂，问南北战争都不知。恨孤山霜重，梅凋老叶；平堤雨急，柳泣残丝。玉垒腾烟，珠淮飞浪，万里腥风送鼓鼙。原夫辈，算事今如此，安用毛锥？
沁园春·记上层楼
作者：陈人杰
朝代：宋
体裁：词

记上层楼，与岳阳楼，酾酒赋诗。望长山远水，荆州形胜，夕阳枯木，六代兴衰。扶起仲谋，唤回玄德，笑杀景升豚犬儿。归来也，对西湖叹息，是梦耶非。诸君傅粉涂脂。问南北战争都不知。恨孤山霜重，梅凋老叶，平堤雨急，柳泣残丝。玉垒胜烟，珠淮飞浪，万里腥风吹鼓鼙。原夫辈，算事今如此，安用毛锥。
沁园春·诗不穷人
作者：陈人杰
朝代：宋

诗不穷人，人道得诗，胜如得官。有山川草木，纵横纸上，虫鱼鸟兽，飞动毫端。水到渠成，风来帆速，廿四中书考不难。惟诗也，是乾坤清气，造物须慳。金张许史浑闲。未必有功名久后看。算南朝将相，到今几姓，西湖名胜，只说孤山。象笏堆床，蝉冠满座，无此新诗传世间。杜陵老，向年时也自，井冻衣寒。
沁园春·诗不穷人
作者：陈人杰
朝代：宋

诗不穷人，人道得诗，胜如得官。
有山川草木，纵横纸上，虫鱼鸟兽，飞动毫端。
水到渠成，风来帆速，廿四中书考不难。
惟诗也，是干坤清气，造物须悭。
金张许史浑闲。
未必有功名久后看。
算南朝将相，到今几姓，西湖名胜，只说孤山。
象笏堆床，蝉冠满座，无此新诗传世间。
杜陵老，向年时也自，井冻衣寒。
沁园春·谁使神州
作者：陈人杰
朝代：宋

谁使神州，百年陆沉，青毡未还。
怅晨星残月，北州豪杰，西风斜日，东帝江山。
刘表坐谈，深源轻进，机会失之弹指间。
伤心事，是年年冰合，在在风寒。
说和说战都难。
算未必江沱堪宴安。
叹封侯心在，鳣鲸失水，平戎策就，虎豹当关。
渠自无谋，事犹可做，更剔残灯抽剑看。
麒麟阁，岂中兴人物，不画儒冠。
沁园春·过了梅花
作者：陈人杰
朝代：宋
体裁：词

过了梅花，纵有春风，不如早还。正燕泥日暖，草绵别路，莺朝烟澹，柳拂征鞍。黎岭天高，建溪雷吼，归好不知行路难。龟山下，渐青梅初熟，卢橘犹酸。名场老我闲关。分岁晚诛茅湖上山。叹龙舒君去，尚留破砚，鱼轩人老，长把连环。镜影霜侵，衣痕尘暗，赢得狂名传世间。君归日，见家林旧竹，为报平安。
沁园春·道骨仙风
作者：陈人杰
朝代：宋
体裁：词

道骨仙风，自天上来，月潭主人。
把玉清宝印，按行川岳，神霄铁尺，鞭叱雷霆。
雨部收晴，日君腾照，一寸灵章飞杳冥。
幡旗外，觉阴风肃肃，奔走神兵。
登坛沥酒刑牲。
有法馔如山饱万灵。
想乖龙惊起，碧潭无底，妖蟆戮尽，珪月长明。
行比旌阳，功高李靖，玉府丹台登姓名。
平生志，合为霖为雨，大慰苍生。
沁园春丁酉岁感事
作者：陈人杰
朝代：宋
体裁：词

谁使神州，百年陆沉，青毡未还？怅晨星残月，北州豪杰；西风斜日，东帝江山。刘表坐谈，深源轻进，机会失之弹指间。伤心事，是年年冰合，在在风寒。说和说战都难，算未必江沱堪宴安。叹封侯心在，鳣鲸失水；平戎策就，虎豹当关。渠自无谋，事犹可做，更剔残灯抽剑看。麒麟阁，岂中兴人物，不画儒冠？
沁园春次韵林南金赋愁
作者：陈人杰
朝代：宋
体裁：词

抚剑悲歌，纵有杜康，可能解忧。为修名不立，此身易老，古心自许，与世多尤。平子诗中，庾生赋里，满目江山无限愁。关情处，是闻鸡半夜，击楫中流。澹烟衰草连秋。听鸣鴂声声相应酬。叹霸才重耳，泥涂在楚，雄心元德，岁月依刘。梦落莼边，神游菊外，已分他年专一丘。长安道，且身如王粲，时复登楼。
沁园春（同前韵再会君鼎饮，因以为别）
作者：陈人杰
朝代：宋
体裁：词

此去长安，说似交游，我来自东。向蒹葭极浦，吟篷泊雨，梧桐孤店，醉帻敧风。青市生涯，白洲活计，都在水乡鱼稻中。邮亭上，俯清流长啸，惊起虬龙。霅山面面迎逢。便回首旧游云水空。有连天秋草，寒烟借碧，满城霜叶，落照争红。六代蜂窠，七贤蝶梦，勾引客愁如酒浓。人间世，只醉乡堪向，休问穷通。
沁园春（同林义倩游惠觉寺，衲子差可与语，因作葛藤语示之）
作者：陈人杰
朝代：宋

万法皆空，空即是空，佛安在哉。有云名妙净，可遮热恼，海名圆觉，堪洗尘埃。翠竹真如，黄花般若，心上种来心上开。教参熟，是菩提无树，明镜非台。偷闲来此徘徊。把人世黄粱都唤回。算五陵豪客，百年荣贵，何如衲子，一钵生涯。俯仰溪山，婆娑松桧，两腋清风茶一杯。BB48舟去，更扫尘东壁，聊记曾来。
沁园春（吴兴怀古）
作者：陈人杰
朝代：宋
体裁：词

落日都门，买得扁舟，乘兴而东。正苕川半夜，月寒似水，苹洲一路，秋老多风。携妓溪山，寻春岁月，往事黄粱昨梦中。高楼上，问何人怀古，湖海元龙。诸君解后相逢。更休问奚奴金错空。向琐窗看镜，鬓无霜白，玉舠挥酒，脸有潮红。莼美鲈肥，橙香蟹壮，风味不如归兴浓。明朝去，有西门一水，直与天通。
沁园春（吴门怀古）
作者：陈人杰
朝代：宋

草满姑苏，问讯夫差，今安在哉。望虎丘苍莽，愁随月上，蠡湖浩渺，兴逐潮来。自古男儿，可人心事，惆怅要离招不回。离之后，似舞阳几个，成甚人才。西风斜照徘徊。比旧日江南尤可哀。叹茫茫马腹，黄尘如许，纷纷牛背，青眼难开。应物香销，乐天句杳，无限风情成死灰。都休问，向客边解后，只好拈杯。
沁园春（咏西湖酒楼）
作者：陈人杰
朝代：宋

南北战争，惟有西湖，长如太平。看高楼倚郭，云边矗栋，小亭连苑，波上飞甍。太守风流，游人欢畅，气象迩来都斩新。秋千外，剩钗骈玉燕，酒列金鲸。人生。乐事良辰。况莺燕声中长是晴。正风嘶宝马，软红不动，烟分采鹢，澄碧无声。倚柳分题，藉花传令，满眼繁华无限情。谁知道，有种梅处士，贫里看春。
沁园春（壬寅春寓东林中有感而作）
作者：陈人杰
朝代：宋
体裁：词

懒学冯君，弹铗歌鱼，如今五年。为西湖西子，费人料理，东林东老，特地留连。坐注虫鱼，行吟雌霓，竟负逍遥第一篇。过从少，但赤髭白足，时复谈禅。倚门白水平田。看数点青山无尽天。叹春风心事，已成待兔，夕阳时节，又听啼鹃。如此凄凉，若为排遣，不是诗边即酒边。中宵梦，有逋梅吹雪，坡柳摇烟。
沁园春（天问）
作者：陈人杰
朝代：宋

我梦登天，尽把不平，问之化工。似桂花开日，秋高露冷，梅花开日，岁老霜浓。如此清标，依然香性，长在凄凉索寞中。何为者，只纷纷桃李，占断春风。一时列鼎分封。岂猿臂将军无寸功。想世间成败，不关工拙，男儿济否，只系遭逢。天曰果然，事皆偶尔，凿井得铜奴得翁。君归去，但力行好事，休问穷通。
沁园春（守岁）
作者：陈人杰
朝代：宋

太岁茫茫，犹有归时，我胡不归。为桂枝关约，十年阙下，梅花梦想，半夜天涯。婪尾三杯，胶牙一标，节物依然心事非。长安市，只喧喧箫鼓，催老男儿。篝灯自理征衣。正历乱愁肠千万丝。想椒盘寂寞，空传旧颂，桃符冷落，谁撰新诗。世事干忙，人生寡遂，何限春风抛路歧。身安处，且开眉一笑，何以家为。
沁园春（庚子岁自寿）
作者：陈人杰
朝代：宋

未省吾生，石室云林，金门玉堂。但吕公来说，风神清怪，甘公来说，寿禄高强。果若人言，自应年少，曳紫鸣珂游帝乡。何为者，更风尘牢落，岐路回皇。替人缝嫁衣裳。奈未遇良媒空自伤。岂平生犹欠，阴功活蚁，从前未卜，吉地眠羊。岁晏何如，时来便做，但恐鬓毛容易霜。今休问，且揆予初度，满引金觞。
沁园春（次韵林南金赋愁）
作者：陈人杰
朝代：宋

抚剑悲歌，纵有杜康，可能解忧。为修名不立，此身易老，古心自许，与世多尤。平子诗中，庾生赋里，满目江山无限愁。关情处，是闻鸡半夜，击楫中流。淡烟衰草连秋。听鸣鴂声声相应酬。叹霸才重耳，泥涂在楚，雄心元德，岁月依刘。梦落莼边，神游菊外，已分他年专一丘。长安道，且身如王粲，时复登楼。
沁园春（浙江观澜）
作者：陈人杰
朝代：宋

日薄风狞，万里空江，隐隐有声。旋千旗万棹，一时东指，青山断处，白浪成层。渐近渐高，可惊可喜，欻作雪峰楼外横。教人讶，是蛟斗龙争。属镂忠恨腾腾。要句践城台都荡平。奈岸身不动，潮头自落，又如飞剑，斫倒鼍城。若到夜深，更和月看，组练分明十万兵。尤奇特，有稼轩一曲，真野狐精。
沁园春（留春）
作者：陈人杰
朝代：宋
体裁：词

春为谁来，谁遣之归，挽之不还。纵小桃秾李，大都寂寞，紫薇红药，未到阑珊。毕竟须归，何妨小驻，容我一尊烟雨间。春无语，只游丝舞蝶，懒上杯盘。故园。风物班班。奈声利羁留身未闲。望归鸿影尽，白云万里，啼鹃声切，落日千山。春却笑人，年来何事，要得一归如许难。君知否，百八盘世路，尽在长安。
沁园春（赋月潭主人荷花障）
作者：陈人杰
朝代：宋
体裁：词

云锦亭西，记与诗人，拍浮酒船。看洛川妃子，锦衾照水，汉皋游女，玉佩摇烟。秋老芳心，波空艳质，惟见寒霜凋碧圆。争知道，有西湖五月，长在尊前。素纨红障相鲜。更澹静一枝真叶仙。向风轩摇动，但无香耳，蓼丛掩映，自是天然。猊背生烟，蜡心吐月，赢得吴娃歌采莲。陈公子，似日休钟爱，兴满吟边。
沁园春（赠人）
作者：陈人杰
朝代：宋

如此男儿，可是疏狂，才大兴浓。看曹瞒事业，雀台夜月，建封气概，燕子春风。叱咤生雷，肝肠似石，才到尊前都不同。人间世，只婵娟一剑，磨尽英雄。半生书剑无功。漫赢得闲情如二公。向紫云歌畔，玉舠最满，红桃笑里，金错长空。驰陌三年，牛腰几束，半在兰香巾笥中。君知否，是扬州景物，消得司封。
沁园春（赠陈用明）
作者：陈人杰
朝代：宋

把酒西湖，花月三年，不见家山。想荆州座上，消磨岁月，唐风集里，收卷波澜。鹤邑朝帆、鲈乡夕棹，来往孤蒲何处间，应思我，似骑驴杜甫，长在长安。相逢依旧开颜。听玉屑霏霏当暑寒。笑髯生如许，尚夸年少，心忙未了，浪说身闲。尘梦无凭，菟裘堪老，付子声名吾欲还。斜阳外，把平生心事，同倚阑干。
沁园春（辛丑岁自寿）
作者：陈人杰
朝代：宋
体裁：词

五彩云中，群玉峰头，是吾故乡。为瑶池侍宴，偶违酒令，玉皇降敕，谪作诗狂。桧柏风姿，山林气象，未到中年先老苍。西湖路，尽留连光景，傲睨冰霜。东窗。翦烛焚香。剩满引梅花进寿觞。梦群仙相庆，烹炮麟凤，十洲同往，骖翳鸾凰。约向人间，尽偿吟债，依旧乘风来帝旁。如今未，且百年管领，橘绿橙黄。
沁园春（送宗人景召游姑苏）
作者：陈人杰
朝代：宋
体裁：词

世路如秋，万里萧条，君何所之。想鲈乡烟水，尚堪垂钓，虎丘泉石，尽可题诗。橙弄霜黄，芦飘雪白，何处西风无酒旗。经行地，有会心之事，好吐胸奇。一邱封了要离。问世上男儿今有谁。但一尊相属，居然感慨，扁舟独往，可是嶔崎。齐邸歌鱼，扬州跨鹤，风味浅深君自知。匆匆去，算梅边春动，又是归期。
沁园春（送郑通父之吴门谒宋使君）
作者：陈人杰
朝代：宋
体裁：词

塞外江山，如此萧条，可堪别离。纵虹桥烟浪，要君怀古，凤城风雨，奈我相思。玉茧挥诗，金鲸泻酒，件件清狂分付谁。长安市，有几多心事，岁老相期。春风渐到梅枝。算我辈荣枯应似之。莫提携剑铗，悲歌一曲，摩挲髀肉，清泪双垂。话到辛酸，居然慷慨，跃马岁年心自知。君行矣，有广平东阁，堪著男儿。
沁园春（送陈起莘归长乐）
作者：陈人杰
朝代：宋

过了梅花，纵有春风，不如早还。正燕泥日暖，草绵别路，莺朝烟淡，柳拂征鞍。黎岭天高，建溪雷吼，归好不知行路难。龟山下，渐青梅初熟，卢橘犹酸。名场老我闲关。分岁晚诛茅湖上山。叹龙舒君去，尚留破砚，鱼轩人老，长把连环。镜影霜侵，衣痕尘暗，赢得狂名传世间。君归日，见家林旧作，为报平安。
沁园春（送马正君归东嘉）
作者：陈人杰
朝代：宋
体裁：词

尽典春衣，换酒津亭，送君此行。叹清朝有道，何曾逐客，有司议法，忍及书生。归去来兮，噫其甚矣，见说江涛也不平。君之友，岂都无义士，剖胆相明。挑诗行李如冰。正趁得越山桃李春。把从前豪举，著些老气，不应造物，到底无情。雁荡烟霞，凤城风雨，两地相思魂梦清。重来否，算海波未窄，犹可骑鲸。
沁园春（送高君绍游霅·川）
作者：陈人杰
朝代：宋
体裁：词

斗酒津亭，方送月芗，夫君又行。正夕阳枯木，低回征路，寒烟衰草，迤逦离情。京洛风尘，吴兴山水，等是东西南北人。思君处，只梅花解后，心目开明。江湖夜雨青灯。曾说尽百年闲废兴。叹屠龙事业，依然汗漫，歌鱼岁月，政尔峥嵘。但使豫州，堪容玄德，何必区区依景升。需时耳，算不应长是，竖子成名。
沁园春（铙镜游吴中）
作者：陈人杰
朝代：宋
体裁：词

易得仲宣，难得世间，有刘景升。叹男儿未到，鸣珂谒帝，此身那免，弹铗依人。橘自盈洲，莸难共器，一榻相看如越秦。元龙者，独门前有客，胸次无尘。君今重莅诗盟。载弄玉飞琼车后行。过鸱夷西子，曾游处所，水云应喜，重见娉婷。张禹堂深，马融帐暖，吟罢不妨丝竹声。松江上，约扁舟棹雪，同看梅春。
沁园春（问杜鹃）
作者：陈人杰
朝代：宋
体裁：词

为问杜鹃，抵死催归，汝胡不归。似辽东白鹤，尚寻华表，海中玄鸟，犹记乌衣。吴蜀非遥，羽毛自好，合趁东风飞向西。何为者，却身羁荒树，血洒芳枝。兴亡常事休悲。算人世荣华都几时。看锦江好在，卧龙已矣，玉山无恙，跃马何之。不解自宽，徒然相劝，我辈行藏君岂知。闽山路，待封侯事了，归去非迟。
仙都山独峰大雪歌
作者：陈仁玉
朝代：宋

仙居仙人游仙都，帝遣滕六为先驱。
天花撩乱缤纷舞，秉圭植璧仙灵趋。
削瓜青玉一万仞，拔地挺挺撑元虚。
人言黄帝此轻举，上有莲花开碧湖。
我疑此是广成子，守道特立万万古。
我来有问辄不应，窈窈冥冥谁与语。
丹邱赤城我所栖，任意逍遥了无伍。
老君牧龙种芝田，草莽向人萦网罟。
人间逼窄知奈何，桑田沧海无回波。
吞腥啄腐竞晷刻，角牙触啮伤天和。
从旁掀髯每大笑，仙都峰头更观妙。
甚欲点铁成黄金，却恐黄金误后人。
仙都山独峰大雪歌
作者：陈仁玉
朝代：宋

仙居仙人游仙都，帝遣滕六为先驱。天花撩乱缤纷舞，秉圭植璧仙灵趋。削瓜青玉一万仞，拔地挺挺撑元虚。人言黄帝此轻举，上有莲花开碧湖。我疑此是广成子，守道特立万万古。我来有问辄不应，窈窈冥冥谁与语。丹邱赤城我所栖，任意逍遥了无伍。老君牧龙种芝田，草莽向人萦网罟。人间逼窄知奈何，桑田沧海无回波。吞腥啄腐竞晷刻，角牙触齧伤天和。从旁掀髯每大笑，仙都峰头更观妙。甚欲点铁成黄金，却恐黄金误后人。
仙都山独峰大雪歌
作者：陈仁玉
朝代：宋

仙居仙人游仙都，帝遣滕六为先驱。
天花撩乱缤纷舞，秉圭植璧仙灵趋。
削瓜青玉一万仞，拔地挺挺撑元虚。
人言黄帝此轻举，上有莲花开碧湖。
我疑此是广成子，守道特立万万古。
我来有问辄不应，窈窈冥冥谁与语。
赃邱赤城我所栖，任意逍遥了无伍。
老君牧友种虚实田，草莽向人萦网罟。
人间逼窗知标何，桑田沧海无回波。
吞腥啄腐竞晷刻，角牙触齧伤天和。
从旁掀髯每大笑，仙都峰头更观妙。
甚欲点铁成黄金，却恐黄金误后人。
南峰寺蓝光轩怀吴直翁
作者：陈仁玉
朝代：宋
体裁：古风

怀佳人兮山扃，蹑烟霏兮步轻。蹇独立兮山上，空山无人兮寒松自声。怀佳人兮何许，白云封关兮猿鹤看户。羌有怀兮曷愬，风虚徐兮檐铎语。迟佳人兮未来，聊逍遥兮容与。
步虚歌
作者：陈仁玉
朝代：宋

仙之来兮驾五龙，霓旌绛节泠然风。谁欤擘脯金盘供，垂要绿发颜如童。五百馀载一瞬中，蓬莱水浅来何从。蔡翁得鞭与道通，云间遗臼堕半空。九井丹液藏甘潼，赤明浩劫传无穷。坐阅成坏此故宫，宫前山色知仙踪。月明笙鹤归长松，修身洁行傥可逢。屑然为我达帝聪，流杯□□袪盲聋。卿云甘露常岁丰，神仙岂必私此躬，八荒寿域仙之功。
步虚歌
作者：陈仁玉
朝代：宋

仙之来兮驾五龙，霓旌绛节泠然风。
谁欤擘脯金盘供，垂要绿髮颜如童。
五百余载一瞬中，蓬莱水浅来何从。
蔡翁得鞭与道通，云间遗臼堕半空。
九井丹液藏甘潼，赤明浩劫传无穷。
坐阅成坏此故宫，宫前山色知仙踪。
月明笙鹤归长松，修身洁行傥可逢。
屑然为我达帝聪，流杯□□袪盲聋。
卿云甘露常岁丰，神仙岂必私此躬，八荒寿域仙之功。
游洞霄
作者：陈仁玉
朝代：宋

天柱峰头叠紫烟，遥看万玉耸相连。云深九锁疑无路，翠豁一区俄有天。爽气袭人森石树，嗔雷飞雨响山泉。倏然不类人间世，今日自惊平地仙。
游洞霄
作者：陈仁玉
朝代：宋

天柱峰头迭紫烟，遥看万玉耸相连。
云深九锁疑无路，翠豁一区俄有天。
爽气袭人森石树，嗔雷飞雨响山泉。
倏然不类人间世，今日自惊平地仙。
题苏端明书乳泉赋后
作者：陈仁玉
朝代：宋

坡翁谪海上，人传已仙去。道逢章子厚，遄复返尘路。至言想世惊，犹閟乳泉赋。遥怜嵩山丘，千古不可驻。
题苏端明书乳泉赋后
作者：陈仁玉
朝代：宋

坡翁谪海上，人传已仙去。
道逢章子厚，遄复返尘路。
至言想世惊，独閟乳泉赋。
遥怜嵩山丘，千古不可驻。
题苏端明书乳泉赋后
作者：陈仁玉
朝代：宋

坡翁谪海上，人传已仙去。
道逢章子厚，遄復返尘路。
至言想世惊，犹閟乳泉赋。
遥怜嵩山丘，千古不可驻。
句
作者：陈从古
朝代：宋

多情今夜月，送我到衡州。半夜打篷风雨恶，平明已失系船痕。礼部又开南省榜，卖花羞听叫文官。
句
作者：陈从古
朝代：宋

礼部又开南省傍，卖花羞听叫文官。
句·其三
作者：陈从古
朝代：宋

礼部又开南省榜，卖花羞听叫文官。
句·其二
作者：陈从古
朝代：宋

半夜打篷风雨恶，平明已失系船痕。
句·其二
作者：陈从古
朝代：宋

半夜打篷风雨恶，平明已失繫船痕。
绍兴辛巳秋过浯溪诵简斋诗因用其韵
作者：陈从古
朝代：宋

浯溪一股寒流碧，耸起双峰如削壁。
两公文墨照溪津，到今草木增颜色。
想当忠愤欲吐时，尽把江山供笔力。
我来吊古不胜情，岂但登临爱泉石。
渔阳旧事忍再论，仅赖令公安反侧。
书生百感夜不眠，起读新诗转凄恻。
绍兴辛巳秋过浯溪诵简斋诗因用其韵
作者：陈从古
朝代：宋

浯溪一股寒流碧，耸起双峰如削壁。两公文墨照溪津，到今草木增颜色。想当忠愤欲吐时，尽把江山供笔力。我来吊古不胜情，岂但登临爱泉石。渔阳旧事忍再论，仅赖令公安反侧。书生百感夜不眠，起读新诗转悽恻。
绍兴辛巳秋过浯溪诵简斋诗因用其韵
作者：陈从古
朝代：宋

浯溪一股寒流碧，耸起双峰如削壁。
两公文墨照溪津，到今草木增颜色。
想当忠愤欲吐时，尽把江山供笔力。
我来弔古不胜情，岂但登临爱泉石。
渔阳旧事忍再论，仅頼令公安反侧。
书生百感夜不眠，起读新诗转悽恻。
蝶恋花
作者：陈从古
朝代：宋

日借轻黄珠缀露。困倚东风，无限娇春处。看尽夭红浑漫语。淡妆偏称泥金缕。
不共铅华争胜负。殿后开时，故欲寻春去。去似朝霞无定所。那堪更著着花雨。
蝶恋花
作者：陈从古
朝代：宋
体裁：词

日借轻黄珠缀露。困倚东风，无限娇春处。看尽夭红浑谩语。淡妆偏称泥金缕。不共铅华争胜负。殿后开时，故欲寻春去。去似朝霞无定所。那堪更著催花雨。
蝶恋花
作者：陈从古
朝代：宋
体裁：词

日借轻黄珠缀露。困倚东风，无限娇春处。看尽夭红浑谩语。淡妆偏称泥金缕。不共铅黄争胜负。殿后开时，故欲寻春去。去似朝霞无定所。那堪更著催花雨。
蝶恋花·日借轻黄珠缀露
作者：陈从古
朝代：宋

日借轻黄珠缀露。
困倚东风，无限娇春处。
看尽夭红浑谩语。
淡妆偏称泥金缕。
不共铅华争胜负。
殿后开时，故欲寻春去。
去似朝霞无定所。
那堪更着催花雨。
重过浯溪
作者：陈从古
朝代：宋

小憩？亭上，悠然倚一枝。云埋漫郎宅，水落鲁公碑。兴废悲前古，登临记昔时。重来头已白，忍看旧题诗。
重过浯溪
作者：陈从古
朝代：宋
体裁：五言律诗

小憩�亭上，悠然倚一枝。云埋漫郎宅，水落鲁公碑。兴废悲前古，登临记昔时。重来头已白，忍看旧题诗。
重过浯溪
作者：陈从古
朝代：宋

小憩𢈪亭上，悠然倚一枝。云埋漫郎宅，水落鲁公碑。兴废悲前古，登临记昔时。重来头已白，忍看旧题诗。
小孤山
作者：陈从易
朝代：宋
体裁：五言绝句

山称孤独字，庙塑女郎形。过客虽知误，行人但乞灵。
题北海
作者：陈从易
朝代：宋
体裁：七言绝句

闻道荆王废池馆，化为徐湛好亭台。江山形胜周遭见，花木芬芳次第开。
题华林书院
作者：陈从易
朝代：宋
体裁：七言律诗

世居江表卧烟霞，致政官资美莫加。圣代旌门崇孝义，御书堆阁绝生涯。衣冠济济皆稽古，儿侄熙熙尽克家。我忝转输巡按暇，因留诗句记荣华。
春兴
作者：陈以庄
朝代：宋

轻衫短帽久尘埃，零落香篝媿麝煤。
春半工夫花绣了，社边消息燕衔来。
岂无绿野供千骑，幸有黄封可一杯。
明日清明能出否，凭谁先为扫莓苔。
春兴
作者：陈以庄
朝代：宋

轻衫短帽久尘埃，零落香篝愧麝煤。春半工夫花绣了，社边消息燕衔来。岂无绿野供千骑，幸有黄封可一杯。明日清明能出否，凭谁先为扫莓苔。
水龙吟·晚来江阔潮平
作者：陈以庄
朝代：宋
体裁：词

晚来江阔潮平，越船吴榜催人去。
稽山滴翠，胥涛溅恨，一襟离绪。
访柳章台，问桃仙浦，物华如故。
向秋娘渡口，泰娘桥畔，依稀是、相逢处。
窈窕青门紫曲，蒨罗新、衣翻金缕，旧音恍记，轻拢慢拈，哀弦危柱。
金屋难成，阿娇已远，不堪春暮。
听一声杜宇，红殷绿老，雨花风絮。
水龙吟（记钱塘之恨）
作者：陈以庄
朝代：宋

晚来江阔潮平，越船吴榜催人去。稽山滴翠，胥涛溅恨，一襟离绪。访柳章台，问桃仙浦，物华如故。向秋娘渡口，泰娘桥畔，依稀是、相逢处。窈窕青门紫曲，茜罗新、衣翻金缕，旧音恍记，轻拢慢捻，哀弦危柱。金屋难成，阿娇已远，不堪春暮。听一声杜宇，红殷绿老，雨花风絮。
蓦山溪
作者：陈以庄
朝代：宋
体裁：词

亭兰风蕙，昨日山阴曲。
又过五峰来，听华堂、管弦丝竹。
今年风物，著意庆生朝，□鹤舞，黑猿吟，花下眠青鹿。
九龄五福，盛事人皆祝。
谁识种春翁，等浮云、飞蟁过目。
上方渴士，忠节起闻孙，金坡近，玉堂深，莫羡春田绿。
蓦山溪·亭兰风蕙
作者：陈以庄
朝代：宋

亭兰风蕙，昨日山阴曲。
又过五峰来，听华堂、管弦丝竹。
今年风物，着意庆生朝，□鹤舞，黑猿吟，花下眠青鹿。
九龄五福，盛事人皆祝。
谁识种春翁，等浮云、飞蟁过目。
上方渴士，忠节起闻孙，金坡近，玉堂深，莫羡春田绿。
蓦山溪·寿种春翁
作者：陈以庄
朝代：宋

亭兰风蕙，昨日山阴曲。又过五峰来，听华堂、管弦丝竹。今年风物，著意庆生朝，□鹤舞，黑猿吟，花下眠青鹿。九龄五福，盛事人皆祝。谁识种春翁，等浮云、飞蚊过目。上方渴士，忠节起闻孙，金坡近，玉堂深，莫羡春田绿。
贺新郎·和刘潜夫韵
作者：陈以庄
朝代：宋
体裁：词

晓梦莺呼起。便安排、诗家厨传，酒家行李。点检花边新雨露，春在万家生齿。道官似、锦溪清驶。但使有人耕绿野，正不妨、鼓吹频来此。方觅句，且夷俟。画桥西畔多春意。记年年、曾来几度，落花流水。行到水穷云起处，依约辋川竹里。兴未属、王孙公子。料想明年端门里，有传柑宴罢黄封醉。肯回首，万杉底。
贺新郎·和刘潜夫韵
作者：陈以庄
朝代：宋

晓梦莺呼起。便安排、诗家厨传，酒家行李。点检花边新雨露，春在万家生齿。道官似、锦溪清驶。但便有人耕绿野，正不妨、鼓吹频来此。方觅句，且夷俟。画桥西畔多春意。记年年、曾来几度，落花流水。行到水穷云起处，依约辋川竹里。兴未属、王孙公子。料想明年端门里，有传柑宴罢黄封醉。肯回首，万杉底。
贺新郎·晓梦莺呼起
作者：陈以庄
朝代：宋
体裁：词

晓梦莺呼起。
便安排、诗家厨传，酒家行李。
点检花边新雨露，春在万家生齿。
道官似、锦溪清驶。
但便有人耕绿野，正不妨、鼓吹频来此。
方觅句，且夷俟。
画桥西畔多春意。
记年年、曾来几度，落花流水。
信到水穷云起处，依约辋川竹里。
兴未属、王孙公子。
料想明年端门里，有传柑宴罢黄封醉。
肯回首，万杉底。
金丹
作者：陈以庄
朝代：宋

凤箫一去几经年，古木青萝锁洞天。黠鬼不量曾窃药，真人岂碍作飞仙。细看丹灶凝烟地，知有清朝应世贤。欲下苍崖却回首，何时著我弄云泉。
金丹
作者：陈以庄
朝代：宋

凤箫一去几经年，古木青萝锁洞天。
黠鬼不量曾窃药，真人岂碍作飞仙。
细看丹竈凝烟地，知有清朝应世贤。
欲下苍崖却回首，何时着我弄云泉。
寿黎拙翁
作者：陈仪庆
朝代：宋
体裁：七言律诗

名重河汾道更尊，只将拙日养吾存。南州佳士争倾盖，阙里诸生半在门。一笑何妨延贺客，六旬今已见曾孙。斯文寿脉天同久，挺挺霜松傲岁寒。
句
作者：陈仲微
朝代：宋
体裁：句

死为异国他乡鬼，生是江南直谏臣。
陈蹇叔郎中出闽漕别送新茶李圣俞郎中出手分似
作者：陈仲谔
朝代：宋
体裁：七言律诗

头纲别样建溪春，小璧苍龙浪得名。细泻谷帘珠颗露，打成寒食杏花饧。鹧斑碗面云萦字，兔褐瓯心雪作泓。不待清风生两腋，清风先向舌端生。
郭将军庙
作者：陈份
朝代：宋

天欲亡佗开汉境，将军英武契风云。
远驱函谷三千骑，南下番禺十万兵。
自此河山消垒拒，至今民俗荷庸勋。
后来扼腕征蛮者，禄重功轻不似君。
郭将军庙
作者：陈份
朝代：宋

天欲亡佗开汉境，将军英武契风云。远驱函谷三千骑，南下番禺十万军。自此河山消垒拒，至今民俗荷庸勋。后来扼腕征蛮者，禄重功轻不似君。
佐郎将
作者：陈传
朝代：宋

林中生致佐郎将，名王头颅十四五。乾德可禽嗟不谋，同恶相济能包羞。降书冉冉过中州，中军传呼笑点头。蛮首算成勿药喜，君臣称觞弭多垒。元戎凯旋隔天水，夜经桄榔趋决里。驱将十万人性命，换得交州数张纸。
佐郎将
作者：陈传
朝代：宋

林中生致佐郎将，名王头颅十四五。
干德可禽嗟不谋，同恶相济能包羞。
降书冉冉过中州，中军传呼笑点头。
蛮首算成勿药喜，君臣称觞弭多垒。
元戎凯旋隔天水，夜经桄榔趋决里。
驱将十万人性命，换得交州数张纸。
望江亭
作者：陈传
朝代：宋

山蔼峨峨江岸深，望余亭影落江心。
无风万里磨平玉，有月千波漾碎金。
思远解邀无己句，流清宜写不齐琴。
仙槎一棹惊秋晓，此去银河尚几寻。
望江亭
作者：陈传
朝代：宋

山蔼峨峨江岸深，望馀亭影落江心。无风万里磨平玉，有月千波漾碎金。思远解邀无己句，流清宜写不齐琴。仙槎一棹惊秋晓，此去银河尚几寻。
赠颜象环
作者：陈传
朝代：宋
体裁：七言绝句

初与田蔬一样平，一千年后插天青。行人息荫凉风下，应说栽松道士名。
诗一首
作者：陈伯孙
朝代：宋
体裁：五言绝句

六合万籁息，秋林月正归。琴中弹不尽，石上坐忘归。
同廖继道游洞霄
作者：陈伯山
朝代：宋
体裁：古风

胜日事幽寻，乘兴从所适。西风飘杖屦，偶作洞霄客。穿云渡涧岗，扪萝转空碧。七人今何在，九锁峰峦密。黄冠喜我辈，倾怀论宿昔。汲泉煮山苗，异气穿几席。区区名利人，到此尘机息。
句
作者：陈伯强
朝代：宋

丈人论行辈，高出五岳列。
昌州
作者：陈伯强
朝代：宋

昌国古要区，人物屹相望。功名刻高崖，粟帛赐满箱。东郊地软桥路平，留得皇祐诗家名。粟帛之赐岂数有，花柳向人空复情。
昌州·其一
作者：陈伯强
朝代：宋
体裁：五言绝句

昌国古要区，人物屹相望。功名刻高崖，粟帛赐满箱。
昌州·其二
作者：陈伯强
朝代：宋

东郊地软桥路平，留得皇佑诗家名。
粟帛之赐岂数有，花柳向人空復情。
昌州·其二
作者：陈伯强
朝代：宋

东郊地软桥路平，留得皇祐诗家名。粟帛之赐岂数有，花柳向人空复情。
句
作者：陈伯育
朝代：宋

与君分两石。
咏梅
作者：陈伯西
朝代：宋
体裁：七言绝句

病骨棱棱瘦欲飞，业根犹堕爱梅非。梦魂夜夜寻花去，时带寒香踏月归。
句
作者：陈伯震
朝代：宋

修眉浓淡裏，寸碧有无间。
句
作者：陈伯震
朝代：宋

修眉浓淡裹，寸碧有无间。
句
作者：陈伯震
朝代：宋

修眉浓淡里，寸碧有无间。
龙脊
作者：陈似
朝代：宋

峡水渊流测益深，砥平鳌脊介江心。
簿书丛裏逢休假，云水光中欣访寻。
拂石四题鸡子卜，檥舟三听竹枝音。
时和挝鼓同民乐，快喜春阳逐众阴。
龙脊
作者：陈似
朝代：宋

峡水渊流测益深，砥平鳌脊介江心。簿书丛里逢休假，云水光中欣访寻。拂石四题鸡子卜，舣舟三听竹枝音。时和挝鼓同民乐，快喜春阳逐众阴。
送程给事知越州
作者：陈侗
朝代：宋
体裁：七言排律

夕郎乡思满江皋，昼锦东归意气豪。侯国台门牙戟盛，使君楼艓隼旟高。琐窗暮入曾批敕，仙殿晨趋罢染毫。曲水春风修禊饮，卧龙山雨望秋涛。番禺已有金汤惠，秦望应先衮綍褒。莫恋蓬莱便栖志，伫看拂拭吕虔刀。
题东老庵
作者：陈侗
朝代：宋

我昔名东老，君能老此庵。
溪风开梵帙，岩月伴庄谈。
世味閒无着，人情晚更谙。
萧然尘外意，回首谢图南。
题东老庵
作者：陈侗
朝代：宋

我昔名东老，君能老此庵。溪风开梵帙，岩月伴庄谈。世味閒无著，人情晚更谙。萧然尘外意，回首谢图南。
寄南海郭宪使
作者：陈供
朝代：宋
体裁：七言律诗

一望天涯万里舟，波涛如掌见安流。霜威清逼珠光夜，海怪寒惊剑气秋。人在西风何处梦，书回南雁隔年愁。政成载月归来后，须到沧洲访白头。
修史堂
作者：陈俊卿
朝代：宋
体裁：五言律诗

流水三间屋，明公半席分。帝尝招此老，天未丧斯文。人去留青竹，山空锁白云。升堂时想像，金石恍然闻。
共乐堂
作者：陈俊卿
朝代：宋

共乐堂前花木深，登临当暑豁尘襟。红垂荔子千家熟，翠拥筼筜十亩阴。老退已寻居士服，清欢时伴醉翁吟。凭栏四望丰年稼，差慰平生忧国心。
共乐堂
作者：陈俊卿
朝代：宋

共乐堂前花木深，登临当暑豁尘襟。
红垂荔子千家熟，翠拥篔筜十亩阴。
老退已寻居士服，清欢时伴醉翁吟。
凭栏四望丰年稼，差慰平生忧国心。
句
作者：陈俊卿
朝代：宋

吾方蹈孔孟，未暇师粲可。病深老迫宜归去，莫作留侯范蠡看。
句·其一
作者：陈俊卿
朝代：宋

吾方蹈孔孟，未暇师粲可。
句·其三
作者：陈俊卿
朝代：宋

海国民皆兴礼义，潢池盗已息干戈。
句·其二
作者：陈俊卿
朝代：宋

病深老迫宜归去，莫作留侯范蠡看。
哭林艾轩
作者：陈俊卿
朝代：宋
体裁：七言律诗

出为岭峤澄清使，归作甘泉侍从臣。百担有书行李重，千金无产橐中贫。经旬把臂言犹在，昨日题诗墨尚新。清晓访君呼不起，寝门一恸泪沾巾。
寄林子方
作者：陈俊卿
朝代：宋

双阙门高袭庆余，相望再世拥轺车。
清名益重先君子，远俗争看行秘书。
医国十全姑小试，蠹民五瘴想先除。
炎州莫作经年计，狗监传闻诵子虚。
寄林子方
作者：陈俊卿
朝代：宋

双阙门高袭庆馀，相望再世拥轺车。清名益重先君子，远俗争看行秘书。医国十全姑小试，蠹民五瘴想先除。炎州莫作经年计，狗监传闻诵子虚。
林元美司户耕乐亭
作者：陈俊卿
朝代：宋

天地秘绝景，雅属幽人居。
卜筑俯清流，旷然心目舒。
岂惟水澄碧，山色佳有余。
凉风左右来，竹柏相扶疎。
亭中何所有，缥囊万卷书。
亭外何所有，青蒲映红蕖。
客来何所为，高论唐虞初。
文字共发越，琴槊一以娱。
冬寒饱霜蟹，秋思多鲈鱼。
良田自种秫，酒瓮春浮蛆。
无事时痛饮，有时还荷锄。
试问田家乐，田家此乐无。
林元美司户耕乐亭
作者：陈俊卿
朝代：宋

天地秘绝景，雅属幽人居。卜筑俯清流，旷然心目舒。岂惟水澄碧，山色佳有馀。凉风左右来，竹柏相扶疏。亭中何所有，缥囊万卷书。亭外何所有，青蒲映红蕖。客来何所为，高论唐虞初。文字共发越，琴槊一以娱。冬寒饱霜蟹，秋思多鲈鱼。良田自种秫，酒瓮春浮蛆。无事时痛饮，有时还荷锄。试问田家乐，田家此乐无。
示二子
作者：陈俊卿
朝代：宋
体裁：七言绝句

兴来文字三杯酒，老去生涯万卷书。遗汝子孙清白在，不须厦屋太渠渠。
蒋山谢雨
作者：陈俊卿
朝代：宋

农事春郊闵雨时，乞灵奔走宝公祠。炉中沉水才三祝，天外油云已四垂。蔌蔌通宵茅屋冷，青青破晓麦田滋。更祈三日滂然泽，大作丰年遍海涯。
蒋山谢雨
作者：陈俊卿
朝代：宋

农事春郊闵雨时，乞灵奔走宝公祠。
鑪中沉水纔三祝，天外油云已四垂。
蔌蔌通宵茅屋冷，青青破晓麦田滋。
更祈三日滂然泽，大作丰年遍海涯。
赠林谦之
作者：陈俊卿
朝代：宋

走笔题诗问起居，近来导引复何如。从教两鬓霜无数，却要三田火有馀。示病想同摩诘病，读书还著子云书。梅霖十日宜高爽，试共登楼一豁舒。
赠林谦之
作者：陈俊卿
朝代：宋

走笔题诗问起居，近来导引復何如。
从教两鬓霜无数，却要三田火有余。
示病想同摩诘病，读书还着子云书。
梅霖十日宜高爽，试共登楼一豁舒。
午睡玛瑙起赴寿星浴
作者：陈俞
朝代：宋
体裁：古风

达人心镜明，直道略委折。重来犬不惊，到家蝉声咽。君吟有造化，我唱无生灭。法界即大都，山川几回别。
玛瑙宝胜寺
作者：陈俞
朝代：宋
体裁：古风

雨霁佛屋明，苔径深曲折。树摇高露惊，草密暗泉咽。前林忽清磬，烟灯远欲灭。寄谢尘中人，与君从此别。
赠画鱼贾兄
作者：陈俞
朝代：宋
体裁：古风

春江浩荡春江阔，夜半湖声涌新沫。晓风吹断碧云根，万顷沧波带晴豁。浪花潋滟翻红桃，群鱼出没乘轻涛。悠扬得意鼓鳞鬣，十十五五同为曹。昔曾观澜知此意，真乐胸中渺无际。常嗟物理难形容，幸有贾君得精艺。巨鱼奋迅凌江湖，纤鳞错杂依菰蒲。精神万状幻新笔，巧与造化论锱铢。朅来过我示奇作，数幅生绡图纵壑。呼童展向虚堂中，恍若当年见鱼乐。如君画思几通神，眼高世俗空无人。石台去后今几载，毫端彷佛留芳尘。又宜学取洞清拔，写龙不写潜波鲔。徒能画鱼不画龙，空使馋夫吐馋水。
重游
作者：陈俞
朝代：宋
体裁：古风

觉闻浴鼓声，众散我徐赴。石槽温泉涌，赤脚蹑云雾。振衣新笋林，岸帻古松树。脱然得轻安，水因本无悟。
雨后过玛瑙寺
作者：陈俞
朝代：宋
体裁：古风

借屋傍精庐，无事数来往。披草通泉流，刻树记笋长。微风四山落，小立领松响。讵名息诸缘，暂喜脱尘网。
栟榈山
作者：陈偁
朝代：宋

名蓝依凈境，风物倍精神。
翠巘藏山迹，寒潭绝世尘。
岭猿吟送月，山鸟语留人。
拟学栖真客，林泉老此身。
重登罗浮
作者：陈偁
朝代：宋

十里山光翠障开，重游何事意徘徊。
石楼自向云中见，仙岛谁知海上来。
丹竈尚能含日月，龙潭还解起风雷。
天南为郡空华髮，十二年间到两回。
题泉州万安桥
作者：陈偁
朝代：宋

跨海为桥布石牢，那知直下压灵鳌。
基连岛屿规模壮，势截渊潭气象豪。
铁马着行横绝漠，玉鲸张鬣露寒涛。
缣图已幸天颜照，应得元丰史笔褒。
八声甘州
作者：陈偕
朝代：宋

芰荷风、涤面恰麦秋，应倒著春衣。渡晓溪云湿，日流尘脚，露滉蛛丝。调翼受风雏燕，弱不解争泥。衬琅玕锦院，竹外蔷薇。立久阑干凭暖，看行鱼吹沫，波晕平池。藓痕斑础石，渐雨熟梅时。傍短篱、成团粉蝶、掠野花、相逐□高低。忘言处，徽弦乍拂，流水先知。
八声甘州·芰荷风
作者：陈偕
朝代：宋
体裁：词

芰荷风、涤面恰麦秋，应倒著春衣。渡晓溪云湿，日流尘脚，露滉蛛丝。调翼受风雏燕，弱不解争泥。衬琅玕锦院，竹外蔷薇。立久阑干凭暖，看行鱼吹沫，波晕平池。藓痕斑础石，渐雨熟梅时。傍短篱、成团粉蝶，掠野花、相逐□高低。忘言处，徽弦乍拂，流水先知。
八声甘州·芰荷风、涤面恰麦秋
作者：陈偕
朝代：宋

芰荷风、涤面恰麦秋，应倒着春衣。
渡晓溪云湿，日流尘脚，露滉蛛丝。
调翼受风雏燕，弱不解争泥。
衬琅玕锦院，竹外蔷薇。
立久阑干凭暖，看行鱼吹沫，波晕平池。
藓痕斑础石，渐雨熟梅时。
傍短篱、成团粉蝶，掠野花、相逐□高低。
忘言处，徽弦乍拂，流水先知。
满庭芳·岚影浮春
作者：陈偕
朝代：宋
体裁：词

岚影浮春，云容阁雨，澄泓碧展玻璃。高低楼观，窗户舞涟漪。别有轻盈水面，清讴起、舟叶如飞。沙堤上，垂鞭信马，柳重绿交枝。渐残红倒影，金波潋滟，弦管催归。看飘香陈粉，满路扶携。不尽湖边风月，孤山下、猿鸟须知。东风里、年年此水，贮尽是和非。
满庭芳·送春
作者：陈偕
朝代：宋
体裁：词

榆荚抛钱，桃英胎子，杨花已送春归。未成萍叶，水面绿纹肥。沙暖溪禽行哺，忘机处、雏母相随。重帘静，铜壶昼歇，声度竹间棋。人生如意少，乐随春减，恨为情离。怕牵愁勾怨，渐近金徽。浮世更相代谢，江头明月，渡口斜晖。关情处，摩挲钓石，莫遣上苔衣。
满庭芳（西湖）
作者：陈偕
朝代：宋

岚影浮春，云容阁雨，澄泓碧展玻璃。高低楼观，窗户舞涟漪。别有轻盈水面，清呕起、舟叶如飞。沙堤上，垂鞭信马，柳重绿交枝。渐残红倒影，金波潋滟，弦管催归。看飘香陈粉，满路扶携。不尽湖边风月，孤山下、猿鸟须知。东风里，年年此水，贮尽是和非。
读明妃引
作者：陈僴
朝代：宋
体裁：七言绝句

骊山举燧因褒姒，蜀道蒙尘为太真。能遣明妃嫁夷狄，画工原是汉忠臣。
钓鱼台
作者：陈允升
朝代：宋
体裁：古风

罗浮山崒嵂，安有钓鱼台。台居观东隅，此名从何来。昔时爨下童，辛勤水与柴。岁久功行完，豹变山阴霾。一朝采幽涧，恍然江海涯。篙师舣舟在，相与语诙谐。爨童有行计，篙师相与偕。得鱼馈主翁，辞去挽不回。傍者蹑其踪，扁舟往岩崖。始信武陵源，有路通尘埃。回视所遗鱼，化作沟中材。古有恒真人，事岂欺我哉。太公渭水滨，白头佐□□。子陵七里滩，清风永可怀。爨人去几秋，鱼台尚崔嵬。此名照青史，此石封苍苔。我来笔其事，灵踪救沈埋。山中胜事多，对此空徘徊。
七月初十夜对月呈留粹中
作者：陈元晋
朝代：宋
体裁：七言律诗

人间寒信到阶蛩，天外清商入井桐。孤馆无人同夜月，长年作客又秋风。想君局促重帘底，似我栖迟逆旅中。何事人生苦拘束，得闲来此一樽同。
上刘计使
作者：陈元晋
朝代：宋

水心吾师今昌黎，如椽巨笔光虹蜺。先公潜德粲碑版，却恨不识嵇中散。九苞五彩丹穴雏，不巢阿阁翔海隅。南来只影方自笑，天假之逢挹光耀。一寒顿坐春风温，贱子亦许扳龙门。子期九原不可叫，筝琶纷纷不同调。明公派自南轩来，祇今砥柱狂澜回。一麾两节岭南北，尽是周程旧扬历。书生彊附善类心，莫道冶跃非祥金。偶然短簿令公喜，上下云龙固其志。山谷昔见苏长公，自比小草依长松。牵联名字香闻素，未必今人不如古。
上刘计使
作者：陈元晋
朝代：宋

水心吾师今昌黎，如椽巨笔光虹蜺。
先公潜德粲碑版，却恨不识嵇中散。
九苞五彩丹穴雏，不巢阿阁翔海隅。
南来隻影方自笑，天假之逢挹光耀。
一寒顿坐春风温，贱子亦许扳龙门。
子期九原不可叫，筝琶纷纷不同调。
明公派自南轩来，祇今砥柱狂澜回。
一麾两节岭南北，尽是周程旧扬历。
书生彊附善类心，莫道冶跃非祥金。
偶然短簿令公喜，上下云龙固其志。
山谷昔见苏长公，自比小草依长松。
牵联名字香闻素，未必今人不如古。
上姚赣州镛寿
作者：陈元晋
朝代：宋

东南之镇曰会稽，扶舆清淑拱帝畿。千岩万壑气盘礴，更有寿桧天与齐。托根后土阅千古，黛色苍皮天一柱。钟为人杰堪栋国，恰似嵩高降申甫。君侯胸中百万兵，年未四十俄专城。精神满腹秋水瑩，谈笑两颊春风生。崎岖赣右三百里，蛟鳄垂涎波浪起。溯流张胆作风帆，信如王尊乃勇耳。脱略边幅柔凶顽，解除苛娆绥创残。唤回和气豁氛祲，事有至难谈笑间。人口如碑沸传诵，帝曰吾徒得君重。天风吹下紫泥封，趣入班行作仪凤。大夫何以假守为，真除属厌民所期。虎头岌嶪要弹压，凝香森戟聊娱嬉。璇杓插子日南至，黄钟飞灰雷出地。崆峒春早梅已香，酿入黄堂寿觞里。醉来含笑看吴钩，龙光夜半干斗牛。关河北望令人老，忠臣心与天为谋。潢池正尔兵不弄，又说边尘时澒洞。筹边筦钥宁无人，知待人豪为国用。貂蝉冠高剑拄颐，丹青正与绿鬓宜。碧油幢下白羽扇，貔虎百万惟指麾。雍容传檄定三辅，颈缚单于归衅鼓。手扶銮驾还东都，宫殿千门总如故。摩挲与问金城柳，颇尝见有此举否。策勋饮至未央宫，腰下悬金印如斗。万年觞捧月氐头，虎拜稽首扬王休。功高福与宋无极，紫枢黄阁三千秋。
上姚赣州镛寿
作者：陈元晋
朝代：宋

东南之镇曰会稽，扶舆清淑拱帝畿。
千岩万壑气盘礴，更有寿桧天与齐。
托根后土阅千古，黛色苍皮天一柱。
钟为人杰堪栋国，恰似嵩高降申甫。
君侯胸中百万兵，年未四十俄专城。
精神满腹秋水莹，谈笑两颊春风生。
崎岖赣右三百里，蛟鰐垂涎波浪起。
遡流张胆作风帆，信如王尊乃勇耳。
脱畧边幅柔凶顽，解除苛娆绥创残。
唤回和气豁氛祲，事有至难谈笑间。
人口如碑沸传诵，帝曰吾徒得君重。
天风吹下紫泥封，趣入班行作仪凤。
大夫何以假守为，真除属厌民所期。
虎头岌嶪要弹压，凝香森戟聊娱嬉。
璇杓插子日南至，黄钟飞灰雷出地。
崆峒春早梅已香，酿入黄堂寿觞裏。
醉来含笑看吴鈎，龙光夜半干斗牛。
关河北望令人老，忠臣心与天为谋。
潢池正尔兵不弄，又说边尘时澒洞。
筹边筦钥宁无人，知待人豪为国用。
貂蝉冠高剑拄颐，丹青正与绿鬓宜。
碧油幢下白羽扇，貔虎百万惟指麾。
雍容传檄定三辅，颈缚单于归衅鼓。
手扶銮驾还东都，宫殿千门总如故。
摩挲与问金城柳，颇尝见有此举否。
策勋饮至未央宫，腰下悬金印如斗。
万年觞捧月氐头，虎拜稽首扬王休。
功高福与宋无极，紫枢黄阁三千秋。
上姚赣州镛寿
作者：陈元晋
朝代：宋
体裁：古风

东南之镇曰会稽，扶舆清淑拱帝畿。千岩万壑气盘礴，更有寿桧天与齐。托根后土阅千古，黛色苍皮天一柱。钟为人杰堪栋国，恰似嵩高降申甫。君侯胸中百万兵，年未四十俄专城。精神满腹秋水莹，谈笑两颊春风生。崎岖赣右三百里，蛟鳄垂涎波浪起。溯流张胆作风帆，信如王尊乃勇耳。脱略边幅柔凶顽，解除苛娆绥创残。唤回和气豁氛祲，事有至难谈笑间。人口如碑沸传诵，帝曰吾徒得君重。天风吹下紫泥封，趣入班行作仪凤。大夫何以假守为，真除属厌民所期。虎头岌嶪要弹压，凝香森戟聊娱嬉。璇杓插子日南至，黄钟飞灰雷出地。崆峒春早梅已香，酿入黄堂寿觞里。醉来含笑看吴钩，龙光夜半干斗牛。关河北望令人老，忠臣心与天为谋。潢池正尔兵不弄，又说边尘时澒洞。筹边筦钥宁无人，知待人豪为国用。貂蝉冠高剑拄颐，丹青正与绿鬓宜。碧油幢下白羽扇，貔虎百万惟指麾。雍容传檄定三辅，颈缚单于归衅鼓。手扶銮驾还东都，宫殿千门总如故。摩挲与问金城柳，颇尝见有此举否。策勋饮至未央宫，腰下悬金印如斗。万年觞捧月氐头，虎拜稽首扬王休。功高福与宋无极，紫枢黄阁三千秋。
上留提刑寿
作者：陈元晋
朝代：宋

中秋清绝冠秋天，间气生贤得月先。一念来从金粟洞，三生曾伴赤松仙。绣衣踏遍江湖上，线履催归雨露边。且别崆峒朝帝去，它年来拍广成肩。展开南极老人图，是处青烟鹊尾炉。秋露九原沦厚泽，春风一道泳康衢。万金药散疲羸活，三尺刑清怨叹苏。只此阴功谁比大，中书有考可酬无。
上留提刑寿·其一
作者：陈元晋
朝代：宋
体裁：七言律诗

中秋清绝冠秋天，间气生贤得月先。一念来从金粟洞，三生曾伴赤松仙。绣衣踏遍江湖上，线履催归雨露边。且别崆峒朝帝去，它年来拍广成肩。
上留提刑寿·其二
作者：陈元晋
朝代：宋

展开南极老人图，是处青烟鹊尾炉。秋露九原沦厚泽，春风一道泳康衢。万金药散疲羸活，三尺刑清怨叹苏。只此阴功谁比大，中书有考可酬无。
上留提刑寿·其二
作者：陈元晋
朝代：宋

展开南极老人图，是处青烟鹊尾炉。
秋露九原沦厚泽，春风一道泳康衢。
万金药散疲羸活，三尺刑清怨嘆苏。
只此阴功谁比大，中书有考可酬无。
严陵市
作者：陈元晋
朝代：宋
体裁：五言律诗

暝色低平野，霜风放霁天。买杯逢竹所，索句立梅前。山曲云归寺，溪寒水带烟。茅檐听残雪，愁绝拥衾眠。
仓檄出惠阳督诸邑捕蝗
作者：陈元晋
朝代：宋
体裁：七言律诗

古来传说驱蝗法，近岁惊闻田有蝗。无耐吏饕甘地恶，何辜民病重天殃。秋风要满扶犁望，夏日宁辞走檄忙。高廪更令无雀鼠，使星尸祝几炉香。
代挽寺丞吴公
作者：陈元晋
朝代：宋
体裁：五言律诗

国事须才急，如公亦古人。江淮老麾节，俎豆哭军民。图忆筹边旧，官传结绶新。朔风吹老泪，泉路湿寒燐。
代饯转运判官赵帑辖
作者：陈元晋
朝代：宋

今代汉宗英，如公不数人。清标高岳柱，和气蔼湘春。宣室思才子，甘泉欠侍臣。平生刘子政，晚节更精神。憔悴湘滨客，怀哉有此逢。二星欣照映，三月惬游从。公事如羹沸，归心似酒醲。从今殊出处，别语且从容。
代饯转运判官赵帑辖·其一
作者：陈元晋
朝代：宋
体裁：五言律诗

今代汉宗英，如公不数人。清标高岳柱，和气蔼湘春。宣室思才子，甘泉欠侍臣。平生刘子政，晚节更精神。
代饯转运判官赵帑辖·其二
作者：陈元晋
朝代：宋
体裁：五言律诗

憔悴湘滨客，怀哉有此逢。二星欣照映，三月惬游从。公事如羹沸，归心似酒醲。从今殊出处，别语且从容。
信国鲁夫人挽诗二首
作者：陈元晋
朝代：宋

讵有陈平解久贫，共看眉案久如宾。从夫荣荷西清橐，承祖恪共南涧蘋。玉树庭前双使节，金花天上九恩纶。绣衣綵服今非昔，忍见堂萱雪后春。曾是王圭坐上人，孰知孟母德无邻。长怀就养板舆日，一笑能回花县春。诗感棘风知痛苦，歌翻薤露亦酸辛。送车千两瑶塘路，奔走无从愧负薪。
信国鲁夫人挽诗二首·其一
作者：陈元晋
朝代：宋

讵有陈平解久贫，共看眉案久如宾。
从夫荣荷西清橐，承祖恪共南涧苹。
玉树庭前双使节，金花天上九恩纶。
绣衣綵服今非昔，忍见堂萱雪后春。
信国鲁夫人挽诗二首·其一
作者：陈元晋
朝代：宋

讵有陈平解久贫，共看眉案久如宾。从夫荣荷西清橐，承祖恪共南涧蘋。玉树庭前双使节，金花天上九恩纶。绣衣綵服今非昔，忍见堂萱雪后春。
信国鲁夫人挽诗二首·其二
作者：陈元晋
朝代：宋

曾是王圭坐上人，孰知孟母德无邻。长怀就养板舆日，一笑能回花县春。诗感棘风知痛苦，歌翻薤露亦酸辛。送车千两瑶塘路，奔走无从愧负薪。
信国鲁夫人挽诗二首·其二
作者：陈元晋
朝代：宋

曾是王珪坐上人，孰知孟母德无邻。
长怀就养板舆日，一笑能回花县春。
诗感棘风知痛苦，歌翻薤露亦酸辛。
送车千两瑶塘路，奔走无从愧负薪。
入庾岭
作者：陈元晋
朝代：宋
体裁：七言绝句

梅花迎路客平安，此是江南尽处山。霜月正高花下饮，酒阑长啸过梅关。
再和涂宣义喜雨
作者：陈元晋
朝代：宋

郡邑同寅祷旱乾，风霆来会雨千山。真成雨粟从天下，只在为云翻手间。神不素餐无愧色，农期一饱足欢颜。丰年酒熟鸡豚社，二老从今请往还。
再和涂宣义喜雨
作者：陈元晋
朝代：宋

郡邑同寅祷旱干，风霆来会雨千山。
真成雨粟从天下，只在为云翻手间。
神不素餐无愧色，农期一饱足欢颜。
丰年酒熟鸡豚社，二老从今请往还。
击毬口号戏陈统制
作者：陈元晋
朝代：宋

筑场千步柳营东，樽俎精神坐折冲。星弹流空惊过鸟，霜蹄追电捷游龙。身轻鞍马人如画，胆落猩鼯穴已空。归去翠眉环玉帐，钗儿多乞锦缠红。
击毬口号戏陈统制
作者：陈元晋
朝代：宋

筑场千步柳营东，樽俎精神坐折衝。
星弹流空惊过鸟，霜蹄追电捷游龙。
身轻鞍马人如画，胆落猩鼯穴已空。
归去翠眉环玉帐，钗儿多乞锦缠红。
判府大帅督参宝谟户部先生持漕节来长沙继升帅守追惟平庵先生分教是邦越四十有九年而多士尊仰说服如一日乃市地立祠以慰士心祠成门下士陈某拜手稽首而诗之曰
作者：陈元晋
朝代：宋
体裁：七言律诗

佩璐骑麟返帝旁，屐痕所在尚芬芳。泉行地脉家家井，月到天心处处光。模范百年垂藻泮，蒸尝千古奉桐乡。教忠况有无穷泽，衮衮湘流一派长。
别玉笥何鍊师
作者：陈元晋
朝代：宋

轩轩黄冠师，胄出水曹后。流风尚诗癖，圣处坐参透。褰裳红尘外，心赏山水秀。浑融入芒端，字字遗氛垢。云雾巧裁缝，冰雪工刻镂。编成着山岩，光怪射牛斗。诚斋已古人，文字上无古。云龙渺相从，传家有文武。异闻蕲一面，渴予心独苦。龙门快先登，羡子赏音遇。廖师抱长材，弥明吐奇语。牵联千载名，政以韩子序。君从萧滩来，我向赣水去。饥驱我漫出，可耐尘土污。云山固招君，底事闯城府。秋凄君且归，我行方出户。稻粱亦何味，茯苓自堪煮。何时扣白云，借我一坐具。
别玉笥何鍊师·其一
作者：陈元晋
朝代：宋
体裁：古风

轩轩黄冠师，胄出水曹后。流风尚诗癖，圣处坐参透。褰裳红尘外，心赏山水秀。浑融入芒端，字字遗氛垢。云雾巧裁缝，冰雪工刻镂。编成着山岩，光怪射牛斗。
别玉笥何鍊师·其二
作者：陈元晋
朝代：宋
体裁：古风

诚斋已古人，文字上无古。云龙渺相从，传家有文武。异闻蕲一面，渴予心独苦。龙门快先登，羡子赏音遇。廖师抱长材，弥明吐奇语。牵联千载名，政以韩子序。君从萧滩来，我向赣水去。饥驱我漫出，可耐尘土污。云山固招君，底事闯城府。秋凄君且归，我行方出户。稻粱亦何味，茯苓自堪煮。何时扣白云，借我一坐具。
别留少微兼呈玉堂先生
作者：陈元晋
朝代：宋

天涯万里同为客，先自悲秋更送君。归路明朝好萧索，一声雁断几重云。客中未醉难为别，别后无书但寄诗。俗物眼前谁可意，思君无奈鬓成丝。四海弟兄能有几，平生臭味许谁同。遥知夜雨连床际，应说南中有客穷。云麓先生坐山癖，脚头尚欠到罗浮。藏山欲作千载计，试问书成可寄不。君家伯仲尽英妙，笔势夭矫人中龙。池中我亦自云雨，四方上下长相从。
别留少微兼呈玉堂先生·其一
作者：陈元晋
朝代：宋

天涯万里同为客，先自悲秋更送君。归路明朝好萧索，一声雁断几重云。
别留少微兼呈玉堂先生·其一
作者：陈元晋
朝代：宋

天涯万里同为客，先自悲秋更送君。
归路明朝好萧索，一声鴈断几重云。
别留少微兼呈玉堂先生·其三
作者：陈元晋
朝代：宋
体裁：七言绝句

四海弟兄能有几，平生臭味许谁同。遥知夜雨连床际，应说南中有客穷。
别留少微兼呈玉堂先生·其二
作者：陈元晋
朝代：宋
体裁：七言绝句

客中未醉难为别，别后无书但寄诗。俗物眼前谁可意，思君无奈鬓成丝。
别留少微兼呈玉堂先生·其五
作者：陈元晋
朝代：宋
体裁：七言绝句

君家伯仲尽英妙，笔势夭矫人中龙。池中我亦自云雨，四方上下长相从。
别留少微兼呈玉堂先生·其四
作者：陈元晋
朝代：宋
体裁：七言绝句

云麓先生坐山癖，脚头尚欠到罗浮。藏山欲作千载计，试问书成可寄不。
即事
作者：陈元晋
朝代：宋

庭草茸茸书带碧，槛榴粲粲舞裙红。
静观物化机无息，又转熏琴一信风。
即事
作者：陈元晋
朝代：宋

庭草茸茸书带碧，槛榴粲粲舞裙红。静观物化机无息，又转薰琴一信风。
和冯眉州九日无酒韵
作者：陈元晋
朝代：宋

蜀日曀曀风凄凄，有美人兮愁楚羁。白衣不来负佳节，士穷使我增歔欷。锦鞯屡踏秦关月，宝刀尚染健儿血。寻思往事玩浮云，目送孤鸿互明灭。醉乡广大无何有，无事唯当学犀首。不应来吊独醒魂，却嫌閒却持螯手。吾侪臭味草木同，但须多植寒花丛。遇花开时即重九，天岂教人樽屡空。
和冯眉州九日无酒韵
作者：陈元晋
朝代：宋

蜀日曀曀风凄凄，有美人兮愁楚羁。
白衣不来负佳节，士穷使我增歔欷。
锦鞯屡踏秦关月，宝刀尚染健儿血。
寻思往事玩浮云，目送孤鸿互明灭。
醉乡广大无何有，无事唯当学犀首。
不应来弔独醒魂，却嫌閒却持螯手。
吾侪臭味草木同，但须多植寒花丛。
遇花开时即重九，天岂教人樽屡空。
和柴大监留郎中游郁孤及喜雨之什
作者：陈元晋
朝代：宋

冰壶清对玉衡秋，台府同时尽胜流。南国恩波如海阔，西江和气接天浮。山川真借两贤重，翰墨仍为八境留。见说九重思魏笏，书帷更欲学君畴。农亩皇皇望有秋，肩赪背裂汗衣流。疲氓不得一饭饱，我辈应惭多食浮。乌尾督逋无迫遽，鼠牙有讼怕淹留。两君一念回天速，天雨看看粟满畴。
和柴大监留郎中游郁孤及喜雨之什·其二
作者：陈元晋
朝代：宋

农亩皇皇望有秋，肩赪背裂汗衣流。疲氓不得一饭饱，我辈应惭多食浮。乌尾督逋无迫遽，鼠牙有讼怕淹留。两君一念回天速，天雨看看粟满畴。
和柴大监留郎中游鬰孤及喜雨之什·其一
作者：陈元晋
朝代：宋
体裁：七言律诗

冰壶清对玉衡秋，台府同时尽胜流。南国恩波如海阔，西江和气接天浮。山川真借两贤重，翰墨仍为八境留。见说九重思魏笏，书帷更欲学君畴。
和柴大监留郎中游鬰孤及喜雨之什·其二
作者：陈元晋
朝代：宋

农亩皇皇望有秋，肩赪背裂汗衣流。
疲甿不得一饭饱，我辈应惭多食浮。
乌尾督逋无迫遽，鼠牙有讼怕淹留。
两君一念回天速，天雨看看粟满畴。
和留少微丰湖怀坡仙韵
作者：陈元晋
朝代：宋

吊古谁翻楚些歌，百年陈迹怆怀多。春风草绿松根寺，夜雨灯寒窣堵波。老鹤旧曾陪杖履，闲鸥今尚护烟莎。凭君莫忆当时事，惆怅人间春梦婆。
和留少微丰湖怀坡仙韵
作者：陈元晋
朝代：宋

弔古谁翻楚些歌，百年陈迹怆怀多。
春风草绿松根寺，夜雨灯寒窣堵波。
老鹤旧曾陪杖履，闲鸥今尚护烟莎。
凭君莫忆当时事，惆怅人间春梦婆。
和留粹中将游南华之什
作者：陈元晋
朝代：宋

南来佳山水，清淑如三吾。何必二水间，独有八境图。秀水饥可餐，清沦渴可？。颉颃飞霞佩，簸弄明月珠。心闲鸥许知，日远鸿与徂。蓬窗苦局促，略取山川娱。是间有意趣，逢人辄周诹。一舍两丛林，半点尘埃无。顿渐非二门，凡圣同一区。见佛心即了，迷者直非夫。冥心休外观，来此同僧趺。
和留粹中将游南华之什
作者：陈元晋
朝代：宋
体裁：古风

南来佳山水，清淑如三吾。何必二水间，独有八境图。秀水饥可餐，清沦渴可�。颉颃飞霞佩，簸弄明月珠。心闲鸥许知，日远鸿与徂。蓬窗苦局促，略取山川娱。是间有意趣，逢人辄周诹。一舍两丛林，半点尘埃无。顿渐非二门，凡圣同一区。见佛心即了，迷者直非夫。冥心休外观，来此同僧趺。
和留粹中将游南华之什
作者：陈元晋
朝代：宋

南来佳山水，清淑如三吾。
何必二水间，独有八境图。
秀水饥可餐，清沦渴可𣂏。
颉颃飞霞佩，簸弄明月珠。
心闲鸥许知，日远鸿与徂。
蓬窗苦局促，畧取山川娱。
是间有意趣，逢人辄周诹。
一舍两丛林，半点尘埃无。
顿渐非二门，凡圣同一区。
见佛心即了，迷者直非夫。
冥心休外观，来此同僧趺。
和胡文昌嘉禾篇
作者：陈元晋
朝代：宋

鄮山东翼帝王州，使君来自白鹭洲。下车三月课最优，赋办不扰讼不留。哦诗卧阁政令修，和声上畅天畀休。六丁下执旱魃囚，蛮琛航远归怀柔。向来疮痏稍稍瘳，雨应六月如膏流。有禾双穗来西畴，观者喜气同春浮。老父再拜千骑头，此帝所赉非人求。三边未靖哀虔刘，向来根本虑甚周。安得卖剑都买牛，丰年一饱百不忧。转头西风催敛揫，鼠雀亦觉欢啾啾。更令北望烟燧收，铁衣更戍休葵丘。富民有诏封千秋，我生谁叹命不犹。黄鸡白酒相献酬，老翁市井儿嬉游。擎香仰祝十二旒，垂拱万年百禄遒。伟哉姬旦忠国谋，艰难民事陈嘉猷。仙人飞空白玉辀，霓旌来下风飕飕。手持五穟遗君侯，瑞图合命椽笔修。晋之东序方天球，连理木颂那得俦。午窗香篆销金虬，和公诗罢茶七瓯。
和胡文昌嘉禾篇
作者：陈元晋
朝代：宋

鄮山东翼帝王州，使君来自白鹭洲。
下车三月课最优，赋办不扰讼不留。
哦诗卧阁政令修，和声上畅天畀休。
六丁下执旱魃囚，蛮琛航远归怀柔。
向来疮痏稍稍瘳，雨应六月如膏流。
有禾双穗来西畴，观者喜气同春浮。
老父再拜千骑头，此帝所赉非人求。
三边未靖哀虔刘，向来根本虑甚周。
安得卖剑都买牛，丰年一饱百不忧。
转头西风催敛揫，鼠雀亦觉欢啾啾。
更令北望烟燧收，铁衣更戍休葵丘。
富民有诏封千秋，我生谁嘆命不犹。
黄鷄白酒相献酬，老翁市井儿嬉游。
擎香仰祝十二旒，垂拱万年百禄遒。
伟哉姬旦忠国谋，艰难民事陈嘉猷。
仙人飞空白玉辀，霓旌来下风飕飕。
手持五穟遗君侯，瑞图合命椽笔修。
晋之东序方天球，连理木颂那得俦。
午窗香篆销金虬，和公诗罢茶七瓯。
和蔡铁窗韵
作者：陈元晋
朝代：宋

铁窗诗价远，应是到鷄林。
修月有妙手，伴云无出心。
调高追郢曲，意古和虞琴。
触境勿多语，希声是大音。
和蔡铁窗韵
作者：陈元晋
朝代：宋

铁窗诗价远，应是到鸡林。修月有妙手，伴云无出心。调高追郢曲，意古和虞琴。触境勿多语，希声是大音。
和邓帅参追和东坡雪韵
作者：陈元晋
朝代：宋

学舞腰支束素纤，回旋似怯晓风严。飘窗淅沥暗投璧，洒研纷披冻着盐。应有饮羔围暖帐，谁怜饥雀啅寒檐。凭栏独耸诗肩瘦，对立西山玉几尖。破寒有喜报晨鸦，忽送诗筒雪赋车。占岁便同天雨粟，宽忧解遣笔生花。琼枝夸丽羞陈苑，玉树争妍比谢家。腊白才呈春已动，扶桑霁影晓相叉。
和邓帅参追和东坡雪韵·其一
作者：陈元晋
朝代：宋
体裁：七言律诗

学舞腰支束素纤，回旋似怯晓风严。飘窗淅沥暗投璧，洒研纷披冻着盐。应有饮羔围暖帐，谁怜饥雀啅寒檐。凭栏独耸诗肩瘦，对立西山玉几尖。
和邓帅参追和东坡雪韵·其二
作者：陈元晋
朝代：宋

破寒有喜报晨鸦，忽送诗筒雪赋车。占岁便同天雨粟，宽忧解遣笔生花。琼枝夸丽羞陈苑，玉树争妍比谢家。腊白才呈春已动，扶桑霁影晓相叉。
和邓帅参追和东坡雪韵·其二
作者：陈元晋
朝代：宋

破寒有喜报晨鸦，忽送诗筒雪赋车。
占岁便同天雨粟，宽忧解遣笔生花。
琼枝夸丽羞陈苑，玉树争妍比谢家。
腊白纔呈春已动，扶桑霁影晓相叉。
和陈守喜雨诗
作者：陈元晋
朝代：宋

垤鹳无声口舌乾，谁驱雷雨遍千山。顿苏赤地千里旱，特出黄堂一念间。泽物功深无德色，丰年愿遂有欢颜。为霖祇恐思贤佐，千骑东随凤诏还。谁念东南膏血乾，文移督迫积如山。平时素号镬汤底，不雨岂逃沟壑间。民病向来犹在耳，天威此去不违颜。从容宣室如前席，乞与枯荄生意还。
和陈守喜雨诗·其一
作者：陈元晋
朝代：宋

垤鹳无声口舌乾，谁驱雷雨遍千山。顿苏赤地千里旱，特出黄堂一念间。泽物功深无德色，丰年愿遂有欢颜。为霖祇恐思贤佐，千骑东随凤诏还。
和陈守喜雨诗·其一
作者：陈元晋
朝代：宋

垤鹳无声口舌干，谁驱雷雨遍千山。
顿苏赤地千里旱，特出黄堂一念间。
泽物功深无德色，丰年愿遂有欢颜。
为霖祇恐思贤佐，千骑东随凤诏还。
和陈守喜雨诗·其二
作者：陈元晋
朝代：宋

谁念东南膏血乾，文移督迫积如山。平时素号镬汤底，不雨岂逃沟壑间。民病向来犹在耳，天威此去不违颜。从容宣室如前席，乞与枯荄生意还。
和陈守喜雨诗·其二
作者：陈元晋
朝代：宋

谁念东南膏血干，文移督迫积如山。
平时素号镬汤底，不雨岂逃沟壑间。
民病向来犹在耳，天威此去不违颜。
从容宣室如前席，乞与枯荄生意还。
和项帅交帅印招十二邑令韵
作者：陈元晋
朝代：宋

同时制锦七宗英，更有珠联五舜臣。瞩望诸贤皆邑最，和衷一语见情真。方时艰棘难为政，随事斟量可及民。缓急之中权阖辟，政须不失本心仁。
和项帅交帅印招十二邑令韵
作者：陈元晋
朝代：宋

同时制锦七宗英，更有珠联五舜臣。
瞩望诸贤皆邑最，和衷一语见情真。
方时艰棘难为政，随事斟量可及民。
缓急之中权阖闢，政须不失本心仁。
喜雨
作者：陈元晋
朝代：宋

六月乃有此，丰年定可书。真成天雨粟，到处水成渠。䆉稏香连亩，污邪载满车。所忻同一饱，未用叹无鱼。
喜雨
作者：陈元晋
朝代：宋

六月乃有此，丰年定可书。
真成天雨粟，到处水成渠。
䆉稏香连亩，污邪载满车。
所忻同一饱，未用嘆无鱼。
喜雨上项帅
作者：陈元晋
朝代：宋

精祈三日竟成霖，一瓣心香格帝歆。
苖若遂枯无此水，粟将暴贵涌于金。
时方多垒农为急，公在三湘泽已深。
自媿侏儒叨一饱，愿推德意答天心。
喜雨上项帅
作者：陈元晋
朝代：宋

精祈三日竟成霖，一瓣心香格帝歆。苗若遂枯无此水，粟将暴贵涌于金。时方多垒农为急，公在三湘泽已深。自愧侏儒叨一饱，愿推德意答天心。
宁都上元有作
作者：陈元晋
朝代：宋

一觉翛然已五更，窗横梅影月偏明。年时记得嬉游罢，犹为梅花梦不成。卖薪买酒旧家时，人乐升平岂自知。节物如今不堪说，丘墟满眼更啼饥。刃剑尤为花木灾，园林不贷一株梅。呼童遍县无寻处，安得成丛插烛来。
宁都上元有作·其一
作者：陈元晋
朝代：宋
体裁：七言绝句

一觉翛然已五更，窗横梅影月偏明。年时记得嬉游罢，犹为梅花梦不成。
宁都上元有作·其三
作者：陈元晋
朝代：宋

刃剑尤为花木灾，园林不贷一株梅。
呼童徧县无寻处，安得成丛插烛来。
宁都上元有作·其三
作者：陈元晋
朝代：宋

刃剑尤为花木灾，园林不贷一株梅。呼童遍县无寻处，安得成丛插烛来。
宁都上元有作·其二
作者：陈元晋
朝代：宋

卖薪买酒旧家时，人乐升平岂自知。节物如今不堪说，丘墟满眼更啼饥。
宁都上元有作·其二
作者：陈元晋
朝代：宋

卖薪买酒旧家时，人乐昇平岂自知。
节物如今不堪说，丘墟满眼更啼饥。
安抚徽猷郎中被召欲东赋诗见志乃以得归闲退为喜门人小子知先生之心也辄和严韵用畅高风
作者：陈元晋
朝代：宋

莫管声名草木知，人生待足是何时。兴才尽处须回棹，涂到迷时漫泣岐。老我昨非今似是，笑渠小黠大还痴。山林晚觉中多味，不怪商颜只茹芝。聱叟挥车倦且归，钓游旧处足娱嬉。客怀自分三宜去，世事那无一可为。昼日高眠甘茗乳，秋风清饮饱莼丝。何当为背奚奴锦，收拾潭州归后诗。
安抚徽猷郎中被召欲东赋诗见志乃以得归闲退为喜门人小子知先生之心也辄和严韵用畅高风·其一
作者：陈元晋
朝代：宋

莫管声名草木知，人生待足是何时。兴才尽处须回棹，涂到迷时漫泣岐。老我昨非今似是，笑渠小黠大还痴。山林晚觉中多味，不怪商颜只茹芝。
安抚徽猷郎中被召欲东赋诗见志乃以得归闲退为喜门人小子知先生之心也辄和严韵用畅高风·其一
作者：陈元晋
朝代：宋

莫管声名草木知，人生待足是何时。
兴纔尽处须回棹，涂到迷时漫泣岐。
老我昨非今似是，笑渠小黠大还痴。
山林晚觉中多味，不怪商颜只茹芝。
安抚徽猷郎中被召欲东赋诗见志乃以得归闲退为喜门人小子知先生之心也辄和严韵用畅高风·其二
作者：陈元晋
朝代：宋
体裁：七言律诗

聱叟挥车倦且归，钓游旧处足娱嬉。客怀自分三宜去，世事那无一可为。昼日高眠甘茗乳，秋风清饮饱莼丝。何当为背奚奴锦，收拾潭州归后诗。